cyanic-selkie/wikianc huggingface dataset:
秦始皇帝
十九年，王翦拔趙，放趙幽繆王河南房陵，子嘉自立為代王. 翌年，燕太子丹以趙既沒，燕見危，遣荊軻等以獻地之名入秦欲刺王，圖窮匕現，秦太醫急拋物阻之，王始安，終不果.
廿二年，使翦子賁攻魏，引河灌大梁，城隳，魏王假降，魏亡.
廿三年，王翦帥兵六十萬大破楚，逐至蔪南，殺項燕. 廿四年復擊楚，虜楚王負芻. 楚王弟昌平君立於蘭陵，蒙武攻之，昌平君中流箭死，楚亡.
廿六年，使賁南下攻齊，虜齊王建，齊亡，一統天下.
王以為功高三皇，德高五帝，乃上尊號為皇帝，自號始皇帝. 廢諡法，傳之稱二世、三世，乃至萬世. 廢封建、行郡縣、收兵器、夷險阻、築道路. 詔廢六國文字，專用秦篆，使書同文，壹法度衡石丈尺，車同軌. 開華夏一統之局.
卅三年，蒙恬北擊匈奴七百里，收河南，屯上郡. 連秦燕趙長城，東竟海. 南收百越，置四郡.
始皇帝嘗遣方士徐福並童男童女三千東入海求仙，不歸.
卅四年，俶燔儒典、坑術士.
卅七年六月乙丑，東巡至沙丘崩，九月葬驪山. 趙高與丞相李斯共謀矯詔，改立胡亥為帝，賜死扶蘇及諸兄弟.
張籍
張籍，字文昌，唐和州烏江人，本吳郡吳人也.
第進士，為太常寺太祝. 久次，遷祕書郎. 韓愈薦為國子博士. 歷水部員外郎、主客郎中. 當時有名士皆與游，而愈賢重之.
籍性狷直，嘗責愈喜博簺及為駮雜之說，論議好勝人，其排釋老不能著書若孟軻、揚雄以垂世者. 籍為詩，長於樂府，多警句. 仕終國子司業.
北京外國語大學
北京外國語大學者，略稱北外，華夏之大學也，在京. 初為中共俄文學校，在陝北. 至西元一九五四年，英、法、德、西文科既建，國務院欽定北京外國語學院. 訓曰兼容並蓄，博學篤行. 有共和國外使搖籃之美譽.
分類:北京市大學
克萊馬克斯
克萊馬克斯，在美國喬治亞州迪凱特縣.
地理
平均海拔八十七公尺.
西元二千十年，美國普查人口. 查得克萊馬克斯，面積凡二點零七平方千米，悉爲陸地. 口凡二百八十，計每平方千米0人.
引據
分類:喬治亞州
宋玉
《漢書藝文志》錄宋玉有賦十六篇，惟篇名失考. 今存者，王逸《楚辭章句》有〈九辯〉、〈招魂〉；《文選》有〈風賦〉、〈高唐賦〉、〈神女賦〉、〈登徒子好色賦〉、〈九辯〉、〈招魂〉、〈對楚王問〉. 後人文集又收數篇 ，然多為託名之作；據後世考證，宋玉之可信之作，殆僅〈九辯〉一篇而已.
後人尊崇宋玉，多以屈、宋並稱. 《文心雕龍·辨騷》云：「自《九懷》以下，遽躡其跡，而屈宋逸步，莫之能追. 」王夫之《楚辭通釋》：「玉雖俯仰昏廷，而深達其師之志，悲愍一於君國，非為徒以阨窮怨尤. 故嗣三閭之音者，唯玉一人而已！」
屈、宋雖並稱，然文風殊異. 清戴震《屈原賦注》自序云：「漢初傳其書，不名《楚辭》，故志列之賦首，又稱其作賦以風，有惻隱古詩之義. 至如宋玉以下則不免為辭人之賦，非詩人之賦矣. 」故知宋玉雖繼屈原，然文體、風骨已有轉化之功，即自屈原騷|騷體變為賦體. 賦者，特重宏大臚列，而宋玉〈九辯〉已啟其端. 爾後〈對楚王問〉，盡出以散文體，及於漢東方朔之〈克難〉、揚雄之〈解嘲〉、班固之〈答賓戲〉等，開唐宋散賦之門.
屈、宋之功，〈辨騷篇〉言之極明，云：「故其敘情怨，則鬱伊而易感；述離居，則愴怏而難懷；論山水，則循聲而得貌；言節侯，則披文而見時. 是以枚賈追風以入麗，馬揚沿波而得奇，其衣被詞人，非一代也. 」
他山
分類:周列傳
併集
併集者，合二集也，港台之人謂之曰「聯集」.
定義
收二集之元素，并歸一集，謂之併集（記曰「 A\cup B」）.
併集術曰︰「若有集，則其元素之併集 亦存. 」
哈柏反應
哈柏反應者，並氮與氫而生氨之反應也. 高溫高壓，以鐵為催化劑，乃生氨也. 氨多用於工業，故此為工業之重要反應.
同濟大學
同濟大學者，略稱同濟，華夏之大學也，在滬. 光緒三十三年，德人寶龍氏（Erich Paulun）肇創德文醫學堂. 德文Deutsch，滬語曰同濟. 訓曰同舟共濟. 學生多習德語. 德意志宰相、統領訪華，皆到訪此校，是為中德邦誼之徵.
分類:上海市大學
交集
交集者，集之交也.
定義
二集共有之物，聚曰交集（記曰「A \land B」）.
日本
日本國在東海中，古所謂倭也，有口億二千萬. 京|都東京. 西以東海望中國、朝鮮，北以日本海望俄羅斯，其東太平洋. 立國於島，故漁獲豐厚. 又其島以火山而成，土壤豐美，利於農桑. 近世矢習泰西，故技術遠超近鄰. 國家久安，故可稱庶.
史
古史云，上古神武初登大寶，以天照神裔自詡，號天皇，世世傳焉. 今之學者以為謬. 或曰今之日本者，昔始皇帝遣徐福浮海尋仙，得平原廣澤，止王不來之地也. 亦訛虞矣，故正史不取. 考其民初雜，牧于東北亞洲，遷於海上. 約萬年前，始製石器，今謂之繩文時代. 唐土秦漢時，中國、朝鮮之人漸入，方有陶銅器物，農耕之民，今謂之彌生時代. 越數百年，倭使入朝，漢光武帝賜以印綬，始有載焉.
初有王，然各部據地而治. 以蘇我氏為最，攻物部守屋，弑崇峻天皇，立女主，以太子攝政，時都飛鳥，故稱飛鳥時代. 聖德太子制冠階十二，法十七，力尊王. 迨聖德薨，蘇我興，霸朝廷. 久之，皇子中大兄中臣鐮足刺蘇我入鹿，立孝德天皇，改元大化. 使唐，並法之，以律治國，號大化革新. 和銅三年，元明天皇遷都奈良平城京，北服蝦夷，南平九州，國遂一，史稱奈良時代.
奈良末，政昏令弛. 延曆十三年，桓武天皇遷平安京，今京都府也，平安時代乃始. 方是時，朝廷內亂，豪強四起，世家養武士以自衛. 源氏據東國，平氏據西國. 源氏勢弱，然仍霸東國. 源平合戰，源勝平敗，復於文治元年，滅平氏於壇之浦.
建久三年，源賴朝拜征夷大將軍，立鐮倉幕府，開武家統政之先. 越三代，政歸源氏姻族北條氏. 貞永元年，承久之亂，北條泰時製《御成敗式目》. 初為家典，後適於全國. 此間大元兩浮海來攻，俱遇颱風，大敗還，乃有神風之名. 然兩戰之後，庫府日困，法乃日壞，幕府漸衰. 爾後，民惡其私一族，起而攻之. 後醍醐天皇欲除幕府，天下響應. 元弘三年，新田義貞陷鐮倉，北條亡. 然天皇失信武士，建武三年，爲足利尊氏所逐，攜傳國之寶南遷吉野. 既而，尊氏立光明天皇，改元延元，拜征夷大將軍，開室町幕府. 史稱「一天二帝南北京」. 南北之爭近六十載，卒以南帝獻傳國之器降. 尊氏孫義滿表明太祖國內統一，賜以金印，誥命封日本國王.
應仁之亂起，四方大名爭霸，戰國乃始. 迨天正元年，尾張國織田信長破室町於二條御所，逐將軍足利義昭於河內國，佈武天下. 將得天下之際，明智光秀叛，弒信長於本能寺，織田家乃衰. 其屬羽柴秀吉繼之，平柴田勝家等，復征九州、四國，再定日本，乃改姓豐臣氏，自為關白，而既老，拜太閤. 欲征大明，乃先侵朝鮮. 明軍入朝，以百萬之眾當之，日軍雖勇，不敵，乃退. 明、日議和，明帝封秀吉為日本國王. 秀吉見詔書，大怒，再侵朝，卒病薨於外國，遺命退兵.
秀吉薨，其嗣子秀賴幼，爲德川家康所乘. 關原之戰後，家康為將軍，開江戶幕府. 秀賴長，未服，家康乃征大坂. 元和元年，大坂城破，豐臣氏一門為家康所族. 國既定，家康孫家光令鎖國以絕外夷. 雖然，可與和蘭陀人貿易於長崎.
江戶幕府傳之十數代，會美提督培里來日，以武力令日本開國. 自後幕府聲令不振，「尊皇攘夷」、「倒幕」並成大勢. 慶應三年，王政復古，將軍慶喜獻江戶城，幕府遂亡. 明治天皇改元明治，主政維新，十數年間國中為之一新. 甲午，敗大清於黃海而併朝鮮、臺灣. 明治三十三年，大清國拳亂，外交官杉山彬被殺，遂合歐、美洲七國，共八國，共征清國. 明治三十七年，大戰露國，幾盡沉其黑海艦，終於《日露講和條約》，霸於東亞.
昭和初，國中不寧，軍人猛起，為拓疆是舉. 六年侵滿洲，立滿洲國. 十二年，再攻中華民國，東亞大亂. 此中年間，日本親和獨、伊二國. 十六年，天下又亂之時，襲美國夏威夷珍珠港，以大東亞共榮圈為號，欲絕外國而圓八紘一宇之霸道. 時獨國總統希特拉又宣戰於聯盟軍，天下二亂遂合而為一. 案其國本小，雖曰強兵，資源不足. 所侵之國，非地廣人多，即蓄勢已久. 二十年，美國以原子彈瞬滅廣島、長崎全市，蘇聯陷滿洲，圖日本內地. 天皇乃以舉國降. 苟保其皇位，不可再言兵役. 自此，日本以新憲法昭示「終世不戰」. 僅得立自衛隊，代充陸海空軍，專守防衛.
昭和中，日本舉百業，然後復興. 會鄰國皆有事，故東亞止得日本可以稱庶. 昭和末，商業浮誇，而成泡沫. 泡沫破，百業衰，延及十載，至平成年，餘波方弭. 其民有思嘬兵者，為東亞諸國戒.
可居島
可居島（韓國語︰가거도），大韓民國全羅南道新安郡之島也，位其西南. 口四百二十三，方七點九八公里.
日本
行政
日本向以天皇為元首. 古者，天皇為神冑，總領百事. 大化間，傚唐立二官八省制. 及都平安，武士日興，卒攝天皇之權，征夷大將軍以幕府領國. 比至明治維新，幕府歸政於皇. 乃立憲法，以天皇為國主，委文人治政、武人治兵，不相屬也. 昭和初，日軍干政，內閣要職悉為武將所據，好戰而取禍. 自昭和二十年，為美國所佔，凡七年. 此間倣西方民主諸邦，別立新憲，三權分立，漸成今制. 文武關係，亦循新規，廢軍部大臣現役武官制，行文人領軍，舊日軍亂政之象，遂不復現. 今自衛隊統帥權，屬內閣總理大臣，下設文職防衛大臣，統理軍務. 自衛隊首席武將，名曰統合幕僚長，掌參謀，執兵符，佐防衛大臣.
國會參議、眾議二院. 參議員二百四十二人，六年一任，三年改選其半，國民年三十者皆可參選，年十八者皆可選人. 眾議員四百六十五人，四年一任，任滿重選，內閣總理亦可令重選，國民年二十五者皆可參選，年十八者皆可選人. 眾議院益近民意，故內閣總理大臣皆出眾議員. 參議院以複審以主，避眾議誤政. 凡立法，眾議院審可即交參議院. 參議院審可而成法. 若否，復交眾議審可，亦成法.
內閣總理大臣領內閣府，統十二省主國政. 其十二省：總務省主郵傳政令通行、法務省主司法、外務省主外交、財務省主國計、文部科學省主學、厚​​生勞動省主醫藥養老、農林水產省主漁農儲糧、經濟產業省主商、國土交通省主運輸、環境省主自然、防衛省掌國防.
地方
日本國明治四年，詔廢藩，分置七十二縣，期後多變. 廿一年，定制四十三縣. 又有置一都一道二府，合四十七部.
都道府縣之下置郡、政令指定都市十七. 政令指定都市為有口五十萬者，並成一方之要邑，即授自治. 下稱政令市. 別有特例市四十四、中核市三十五，乃中邑授自治類也. 治所皆中核市以上者.
其下置町、村、並特別區廿三. 特別區為東京都專有，其上不置郡. 東京都之島亦置町，其上亦不置郡.
其下置區. 又其下置次等之町、區. 至下者曰丁目. 為六等.
自北至南者，北海道，南跨津輕海峽，即為靑森縣、秋田縣、岩手縣、宮城縣、山形縣、福島縣，青森以下六縣為東北地方，口九百六十萬餘.
福島之南，即栃木縣、茨城縣、千葉縣、神奈川縣、東京都、埼玉縣、群馬縣. 此一都六縣為關東地方，口四千一百萬餘.
愛知之西，即三重縣、滋賀縣、京都府、奈良縣、和歌山縣、大阪府、兵庫縣. 此二府四縣為近畿地方，口二千萬餘.
兵庫之西，即鳥取縣、島根縣、山口縣、廣島縣、岡山縣. 此五縣為中國地方，口七百六十萬餘.
岡山之南跨瀨戶內海，即香川縣、德島縣、高知縣、愛媛縣. 此四縣為四國地方，口四百萬餘.
愛媛之西，跨豐後水道，即大分縣、福岡縣、佐賀縣、長崎縣、熊本縣、宮崎縣、鹿兒島縣. 此七縣為九州地方，口一千三百萬餘.
至南為沖繩縣，在琉球諸島，口一百三十萬餘.
顧譚
顧譚字子默，吳吳郡吳人，邵子也. 弱冠與諸葛恪等為太子四友，從中庶子轉輔正都尉. 赤烏中，代恪為左節度，加奉車都尉. 薛綜為選曹尚書，固讓譚焉，後遂代綜. 祖父雍卒數月，拜太常，代雍平尚書事.
是時魯王有盛寵，與太子齊衡，譚上疏曰：「臣聞有國有家者，必明嫡庶之端，異尊卑之禮，使高下有差，階級逾邈，如此則骨肉之恩生，覬覦之望絕. 昔賈誼陳治安之計，論諸侯之勢，以為勢重，雖親必有逆節之累，勢輕，雖疏必有保全之祚. 故淮南親弟，不終饗國，失之於勢重也. 吳芮疏臣，傳祚長沙，得之於勢輕也. 昔漢文帝使慎夫人與皇后同席，袁盎退夫人之座，帝有怒色. 及盎辨上下之儀，陳人彘之戒，帝既悅怪，夫人亦悟. 今臣所陳，非有所偏，誠欲以安太子而便魯王也. 」由是霸與譚有隙.
時長公主婿衛將軍全琮子寄為霸賓客，寄素傾邪，譚所不納. 先是，譚弟承與張休俱北征壽春. 全琮時為大都督，與魏將王凌戰於芍陂，軍不利，軍，休、承奮擊之，遂駐魏師. 時琮群子緒、端亦並為將，因敵既住，乃進擊之，凌軍用退. 時論功行賞，休、承並為雜號將軍，緒、端偏裨而已. 寄父子益恨，共構會譚. 譚坐徙交州，幽而發憤，著《新言》仁十篇. 年四十二，卒於交阯.
格列飛列島
格列飛列島（諺文︰격렬비열도），大韓民國忠清南道泰安郡之列島也，處道之極西. 地方百分之三公里，口僅二. 轄三島，呈三角狀.
日語單數人稱代詞
日語人稱代詞，有單數複數之分，單數則若「吾」「汝」「彼」云者.
引據
分類:日語
衛青
漢長平烈侯衛青，平陽人也. 其父鄭季，為吏，給事平陽侯曹壽家，與侯妾衛媼通，生青. 青同母兄衛長子，而姊衛子夫自平陽公主家得幸武帝，故冒姓為衛氏. 字仲卿. 長子更字長君. 長君母號為衛媼. 媼長女衛孺，次女少兒，次女衛子夫. 後子夫男弟步、廣皆冒衛氏.
青為侯家人，少時歸其父，其父使牧羊. 先母之子皆奴畜之，不以為兄弟數. 青壯，為侯家騎，從平陽主. 建元二年春，青姊子夫得入宮幸上. 皇后，堂邑大長公主女也，無子，妒. 大長公主聞衛子夫幸，有身，妒之，乃使人捕青. 青時給事建章，未知名. 大長公主執囚青，欲殺之. 其友騎郎公孫敖與壯士往篡取之，以故得不死. 上聞，乃召青為建章監，侍中，及同母昆弟貴，賞賜數日間累千金. 孺為太僕公孫賀妻. 少兒故與陳掌通，上召貴掌. 公孫敖由此益貴. 子夫為夫人. 青為大中大夫.
元光五年，青為車騎將軍，擊匈奴，出上谷. 元朔元年秋，青為車騎將軍，出雁門，三萬騎擊匈奴，斬首虜數千人. 明年，匈奴入殺遼西太守，虜略漁陽二千餘人，敗韓將軍軍. 漢令將軍李息擊之，出代；令車騎將軍青出雲中以西至高闕. 遂略河南地，至於隴西，捕首虜數千，畜數十萬，走白羊、樓煩王. 遂以河南地為朔方郡. 以三千八百戶封青為長平侯.
寧波工程學院
寧波工程學院者，甬城一理工大學堂也，佔地一千八百畝.
衛青
元朔五年春，漢令車騎將軍青將三萬騎，出高闕擊匈奴. 青躬率戎士，師大捷，獲匈奴王十有餘人. 至塞，武帝使使者持大將軍印，即軍中拜車騎將軍青為大將軍，諸將皆以兵屬大將軍，大將軍立號而歸. 益封青六千戶，而封青子伉為宜春侯，青子不疑為陰安侯，青子登為發乾侯.
寧波工程學院
本寧波高等專科學校，肇於一九八三年，至二〇〇四年，改制本科.
衛青
其明年春，大將軍青出定襄. 是歲，失兩將軍軍，亡翕侯，軍功不多，故大將軍不益封. 大將軍既還，賜千金.
寧波工程學院
陽明之「知行合一」為其校訓.
衛青
元狩四年春，大將軍軍入塞，凡斬捕首虜萬九千級. 軍既還，大將軍不得益封，軍吏卒皆無封侯者. 益置大司馬位，大將軍、驃騎將軍皆為大司馬. 定令，令驃騎將軍秩祿與大將軍等. 自是之後，大將軍青日退，而驃騎日益貴.
陸遜
吳江陵昭侯陸遜字伯言，吳吳郡吳縣人也. 本名議，世江東大族.
衛青
自驃騎將軍死後，大將軍長子宜春侯伉坐法失侯. 後五歲，伉弟二人，陰安侯不疑及發乾侯登皆坐酎金失侯. 失侯後二歲，冠軍侯國除. 元封五年，大將軍青卒，諡為烈侯. 子伉代為長平侯.
陸遜
孫權為將軍，遜年二十一. 始仕幕府，歷東西曹令史，出為海昌屯田都尉，並領縣事. 縣連年亢旱，遜開倉穀以振貧民，勸督農桑，百姓蒙賴. 會稽山賊大帥潘臨及鄱陽賊帥尤突作亂，皆平之，拜定威校尉.
權以兄孫策女配遜，數訪世務. 遜議曰：「方今英雄棋跱，豺狼闚望，克敵寧亂. 非眾不濟，而山寇舊惡，依阻深地. 夫腹心未平，難以圖遠，可大部伍，取其精銳. 」權納其策，以為帳下右部督.
呂蒙稱疾詣建業，遜往見之. 待蒙至都，權問：「誰可代卿者？」蒙薦遜. 權乃召遜，拜偏將軍右部督代蒙. 遜至陸口，將書與羽，其言甚謙. 羽覽遜書，意大安，無復所嫌. 遜具啟形狀，陳其可擒之要. 權乃潛軍而上，使遜與呂蒙為前部，至即克公安、南郡. 遜徑進，領宜都太守，拜撫邊將軍，封華亭侯. 劉備諸城長吏及蠻夷君長皆降. 遜請金銀銅印，以假授初附. 是歲建安二十四年十一月也.
遜遣將軍李異、謝旌等將三千人攻蜀. 異將水軍，旌將步兵，即破房陵、南鄉. 權以遜為右護軍、鎮西將軍，進封婁侯. 時荊州士人新還，仕進或未得所，遜上疏曰：「昔漢高祖受命，招延英異，光武中興，群俊畢至，苟可以熙隆道教者，未必遠近. 今荊州始定，人物未達，臣愚慺慺，乞普加覆載抽拔之恩. 令並獲自進，然後四海延頸，思歸大化. 」權敬納其言.
黃武元年，劉備率眾攻吳，王命遜為大都督、假節，督朱然、潘璋、宋謙、韓當、徐盛、孫桓等五萬人拒之. 諸將及公室貴戚，各自矜恃，不相聽從. 備從巫峽、建平連圍至夷陵界，立數十屯. 孫桓於夷道為備所圍，求救於遜. 遜曰：「未可. 」諸將皆問爲何. 遜曰：「安東得士眾心，城牢糧足，無可憂也. 待吾計展，欲不救安東，安東自解. 」先遣吳班將數千人於平地立營，欲以挑戰. 諸將皆欲擊之，唯遜不動. 備知其計不可，乃引伏兵從谷中出. 諸將並曰：「攻備當在初，今乃令人五六百里，相銜持經七八月，其諸要害皆以固守，擊之必無利矣. 」遜乃先攻一營，不利. 遜乃令兵士各持一把茅，以火攻拔之. 一爾勢成，通率諸軍同時俱攻，斬張南、馮習及番王沙摩柯等首，破其四十餘營. 遜督促諸軍四面蹙之，土崩瓦解，死者萬數. 備夜遁入白帝城. 諸將乃服遜之計. 王拜遜輔國將軍，領荊州牧，即改封江陵侯.
備亡，子劉禪襲位，諸葛亮秉政，與王連和. 時事所宜，王輒令遜語亮，並刻王印，以置遜所. 王每與禪、亮書，常過示遜，輕重可否，有所不安，便令改定，以印封行之.
黃龍元年，拜上大將軍、右都護. 帝欲遣偏師取夷州及朱崖，皆以咨遜，遜上疏止. 及公孫淵背盟，帝欲往征. 遜亦止之.
嘉禾五年，帝北征. 使遜與諸葛瑾攻襄陽. 遜密與瑾立計，大破魏軍.
赤烏七年，代顧雍為丞相. 及太子有不安之儀，遜上疏諫權. 太子太傅吾粲坐數與遜交書，下獄死. 帝累遣使責讓遜，遜憤恚致卒，時年六十三，家無餘財. 長子延早亡，次子抗襲爵.
補集
補集者，二集之差也，亦曰差集.
定義
凡乙（B）之元素不在甲（A）者，盡收一集，是為補集（記曰「B \ A 或 B − A」），或曰「乙去甲」.
萬曆
萬曆為明神宗之年號也，始於一五七三年，止於一六二〇年，凡四十有八年，為大明使用至久之年號.
廈門大學
廈門大學者，略稱廈大，華夏之大學也，在閩廈. 中華民國十年，僑胞陳嘉庚肇創，開僑辦大學之先河. 設文、理、商、教四科，初具規模. 西元一九三七年，國民政府欽定國立廈門大學. 訓曰自強不息，止於至善. 今，東南之名學也.
分類:中華人民共和國大學
中山大學
中山大學者，華夏之大學也，在粵，布穗、珠、鵬三地. 中華民國十三年，孫文肇創，是為國立廣東大學. 訓詞曰：學海汪洋，毓仁作聖，大學畢業，此其發軔. 植基既固，建業立名，登峰造極，有志竟成. 為社會福，為邦家光，勗哉諸君，努力自強. 不年孫逝，復名國立中山大學. 今，湖廣之名學也.
參
國立中山大學
分類:中華人民共和國大學
藤原清河
至長安，見唐玄宗. 玄宗曰：「聞彼國有賢君. 今觀使者，趍揖有異. 」乃號日本，為禮儀君子國. 命阿倍仲麻呂. 導清河等，視府庫及三教殿. 又圖清河及副使吉備真備貌，納於蕃藏中. 及歸，賜詩曰：「日下非殊俗，天中嘉會朝，念余懷義遠，矜爾畏途遙，漲海寬秋月，歸帆駛夕颷，因驚彼君子，王化遠昭昭. 」特差鴻臚卿蔣挑捥，送至揚州，使魏方進供給.
寶龜中，新羅使再獻河清書. 七年，命遣唐使賜河清書曰：「汝奉使絕域，久經年序，忠誠遠著，消息有聞. 故今因聘使迎之. 賜絁一百匹、細布一百端、砂金大一百兩. 宜能努力，與使共歸. 相見非賒，指不多及. 」九年，遣唐使歸，河清女喜娘從之. 暴風船破，喜娘與判官大伴繼人等同漂著肥後天草郡. 同年，即唐大曆十三年，河清歿於唐. 訃聞，贈從二位. 唐追贈路州大都督.
泰昌
泰昌，明光宗朱常洛之年號也，始於一六二〇年八月，凡四月.
北京師範大學
北京師範大學者，略稱北師大，華夏之大學也，在京. 大清光緒二十八年肇創，是為京師大學堂師範館，開中國師範大學之先河. 訓曰學為人師，行為世範. 莫言、劉曉波等皆嘗就學於此.
支謙
支謙，漢高僧，字恭明，優婆塞人也. 受業於大乘學者支婁迦讖之弟子支亮. 漢末游洛，該覽經籍，及諸伎藝，善諸國語. 吳主高其才. 拜為博士，輔遵東宮，固辭不受. 太子薨，隱居穹隆山，年六十卒.
北京師範大學
分類:北京市大學
支謙
謙細長黑瘦，白眼黃睛. 時人語曰：支郎眼中黃，形軀雖細是智囊.
謙譯經典，深得義旨. 主文質調和，其譯刪繁取便，力避音譯，以求通曉. 後世支敏度高贊其譯，評曰「屬辭析理，文而不越，約而義顯，真可謂深入者也. 」然其時有學者囿於形式，多有訾議，以為其譯乃「斫鑿之巧」，又云「巧則巧矣，懼竅成而混沌終矣」.
健陀羅
健陀羅，古方國. 又譯健馱邏、健馱羅、乾陀羅、乾陀衛、乾陀. 其名甚古，按健陀羅本梵語，乾陀意香，羅謂陀羅，此云遍也，謂其地多香花，故又譯香遍國，又有持地、香行、香淨、香潔諸譯名.
地理
其國東西千餘里，南北八百餘里，南臨喀布爾河，西抵印度河，今阿富汗東，巴基斯坦之西北. 都布路沙布邏，今之白沙瓦. 距城東南數里，有大菩提樹，傳世尊悟道其下.
薄一波
少時嘗負笈於山西省立國民師範學校，後入中國共產黨. 抗日戰爭期間，與建犧牲救國同盟會、山西青年抗敵決死隊，任太岳軍區政委. 第二次國共內戰期間，籌建華北野戰軍，任中共中央華北局、平津衛戍區政委. 澤東得國，一波出任首任中央人民政府財政部部長、國家經濟委員會主任、國務院副總理. 文化大革命時期，罷官，為紅衛兵所辱. 小平反正，復出任國務院副總理，後任中共中央顧問委員會副主任. 二零零七年一月十五日，卒於北京，享耆壽九十有八.
次子庶人熙來，民國四十八年生，四兇見擒，湯沐加榮，累官至重慶市長，稟性驕縱，立志矜奢，傾國府之資財為第宇之雕飾. 與其妻谷開來等謀危宗社，潛結回邪，交構兇徒，排擠端善，密行鴆毒. 又欲擁羽林萬騎，率左右屯營，內宅之中，潛貯兵甲，期以十八大前，先危先君聖躬，後及今上御體. 今上密聞其謀，先難奮發. 挺身鞠旅，眾應如歸，七廟安寧，群兇殲滅. 今上仁慈，爰命於宗人府永久圈禁.
分類:中華人民共和國世家
漢傳佛教
昔者佛教傳入漢地，研譯傳承久矣，融中華文化於其中，教派紛呈，乃成漢傳佛教.
史
佛教之入漢地也，期不可考. 稽考史乘，有載始皇時沙門室利防十八人之入中國事. 爾《善見律毗婆沙》則述阿育王時，大德摩訶勒棄多至臾那世界. 西藏多羅那他《印度佛教史》稱達摩阿育王時，有高僧曰善見者，弘法於大支那. 載錄雖蕃，遺跡不尋，致真偽莫辨.
初傳
漢建元二年至元朔三年，張騫使西域. 適大夏，見蜀布、邛竹杖，販至印度. 是時中印之境，已通往來，佛教之流入中國，亦未可知. 漢武帝亦辟海路，至印度東海岸. 今四川彭山墓葬佛像，連雲港孔望山佛教摩崖刻像，俱西漢之物.
漢明帝賜楚王英，詔言其尚浮屠之仁祠，潔齋三月，與神為誓，悉佛教傳入之跡.
時人以佛教為神僊方術，同祀黃老佛陀，視沙門如方士.
三國
有僧曇柯迦羅、曇諦、康僧鎧等至魏都洛陽，譯經傳法. 而支謙、康僧會等，得孫權禮遇，建寺立塔.
漢傳戒律，始於茲. 曇柯迦羅、曇諦精修律學，譯摩訶僧祇部《僧祇戒心》一卷，倡僧眾敬遵佛制，秉受歸戒. 又康僧鎧...
大韓民國
大韓民國，在東亞，朝鮮半島之南境也. 隔日本海望日本列島，以黃海對於中國，陸對朝鮮民主主義人民共和國以休戰線. 略稱大韓、韓國、南朝鮮、南韓. 口五千萬餘. 都首爾，故名漢陽.
第二次世界大戰終，日本戰敗. 美、蘇分管朝鮮，各助韓人立國. 遂以美管區立大韓民國，蘇佔區立朝鮮民主主義人民共和國. 西曆一九四八年八月十五日，軍政治終，新立政府. 後歷韓戰，南北兩國不能合，分立及今.
今其國有二大邑，曰首爾、曰釜山.
駱賓王
駱賓王，字觀光，唐義鳥人. 七歲賦詩，工文章，名列初唐四傑.
初仕道王府，任武功縣主薄，後調長安主簿. 以薦，遷侍御史. 高宗時，政由武氏，賓王數諷諫，爲當特所忌. 繫獄後遇赦，除臨海縣丞，棄官去. 武后僭位；徐敬業起兵討之，賓王為府屬，爲傳檄天下. 敬業敗，賓王亡命，不知所之. 中宗時，詔求其文，得數百篇. 有《駱臨海集》今傳.
劉拓
劉拓者，中國考古學家也，一九九〇年生於雲南昆明. 師從北京大學王幼平，獲博士學位. 二〇一五年遊伊拉克，官軍疑拓勾結達伊沙，擒之. 二〇二一年於四川墜崖而亡，年三一.
分類:雲南省列傳
張郃
魏征西車騎將軍鄚狀侯張郃字儁乂，後漢河間鄚人也.
漢末應募討黃巾，為軍司馬，屬韓馥. 馥敗，以兵歸袁紹. 紹以郃為校尉，使拒公孫瓚. 瓚破，郃功多，遼寧國中郎將.
曹操與袁紹距於官渡. 紹遣將淳于瓊等督糧鳥巢，操自襲之. 郃說紹曰：「曹公兵精，往必破瓊等；瓊等破，則將軍事去矣，宜急引兵救之. 」郭圖曰：「郃計非也. 不如攻其本營，勢必還，此為不救而自解也. 」郃曰：「曹公營固，攻之必不拔，若瓊等見禽，吾屬盡為虜矣. 」紹但遣輕騎救瓊，而以重兵攻操營，不能下. 操軍果破瓊等，紹軍潰. 圖慚，又更譖郃曰：「郃快軍敗，出言不遜. 」郃懼，乃歸操.
直積
直積者，又名積集、笛卡兒積，為集坐標之集也.
張郃
操得郃甚喜，謂曰：「昔子胥不早寐，自使身危，豈若微子去商|殷、韓信歸漢邪？」拜郃偏將軍，封都亭侯，授以眾，從攻鄴，破之. 又從擊袁譚於渤海，圍雍奴，大勝. 從討柳城，與張遼俱為先鋒，以功遷平狄將軍. 別征東萊，討管承，又與張遼討平陳蘭、梅成諸賊.
直積
定義
甲乙為集. 甲（A）取一物曰乾（a），乙（B）取一物曰坤（b），合成乾坤對（記曰「(a,b)」），命作有序對. 以甲乙之乾坤對，聚以成集，曰甲乙之直積. 以乘號記之，其集之積記為集集相乘，又得名積集. （記曰「」）.
張郃
又從破馬超、韓遂於渭南. 圍安定，降楊秋. 與夏侯淵討賊梁興及武都氐，又破馬超.
操征張魯，先遣郃督諸軍討興和氐王竇茂. 操從散關入漢中，又先遣郃督步卒五千於前通路. 至陽平，魯降，太祖還，留郃與夏侯淵等守漢中，拒劉備. 郃別督諸軍降巴東、巴西二郡，徙其民於漢中. 進軍容渠，為備將張飛所拒，引還南鄭，拜盪寇將軍.
直積
練
答曰：茲可論矣. 夫干支者，甲子，乙丑……如是以次，十干十二支，止得六十干支耳，非直積所論之百二也，其有甲子、甲寅、乙丑、乙卯，而無甲丑、甲卯、乙子、乙寅. 故干支非直積也. 六十四卦者，取二卦，分曰上下卦，合而成之，各卦均互合焉，譬若上兌下乾，曰澤天夬；上震下坎，曰雷水解. 一一合焉，未嘗無對，故，六十四卦乃直積也.
張郃
劉備屯陽平，郃屯廣石. 備以精卒萬餘分為十隊，乘夜急攻郃. 郃率親兵搏戰，備不能克. 其後備滅淵，郃還陽平. 是時軍失主帥，三軍皆失色. 淵司馬郭淮乃令眾曰：「張將軍，國家名將，劉備所憚；今日事急，非張將軍不能安也. 」遂推郃為主. 郃出，諸將皆受郃節度，眾心乃定. 操駐長安，遣使假郃節，令其還屯陳倉口.
魏文帝即王位，以郃為左將軍，進爵都鄉侯. 及踐阼，進封鄚侯.
詔郃與曹真討安定胡及羌部，平之，又遣其荊州與夏侯尚擊江陵.
魏明帝即位，遣南屯荊州，與司馬懿擊孫權，破之.
諸葛亮出祁山. 加郃位特進，遣督諸軍，拒亮將馬謖於街亭. 謖依阻南山，不下據城. 郃絕其汲道，擊，大破之. 南安、天水、安定諸郡應亮，郃皆平之. 詔曰：「賊亮以巴蜀之眾，當虎之師. 將軍被堅執銳，所向克定，朕甚嘉之. 益邑千戶，並前四千三百戶. 」
司馬懿治水軍於荊州，欲順沔入江伐吳，詔郃督關中諸軍往受節度. 諸葛亮復出，急攻陳倉，帝驛馬郃到京都. 帝自幸河南城，置酒送郃，遣南北軍士三萬及分遣武衛、虎賁使衛郃，因問郃曰：「遲將軍到，亮得無已得陳倉乎！」郃知亮縣軍無谷，不能久攻，對曰：「比臣未到，亮已走矣；屈指計亮糧不至十日. 」郃晨夜進至南鄭，亮退. 詔郃部還京都，拜征西車騎將軍.
諸葛亮復出祁山，詔郃督諸將西至略陽，亮還保祁山，郃追至木門，與亮軍交戰，飛矢中郃右膝，薨，謚曰壯侯. 子雄嗣. 郃前後征伐有功，明帝分郃戶，封郃四子列侯. 賜小子關內侯.
特徵
郃識變數，善處營陳，料戰勢地形，無不如計，自諸葛亮皆憚之.
范曄
范曄，字蔚宗，小字磚，南朝宋河南順陽人. 晉安帝隆安二年生，宋文帝元嘉二十二年卒.
蔚宗出於順陽范氏，父泰為車騎將軍. 少好學，博涉經史，善屬文，能隸書，曉音律. 嘗仕宋武帝，為相國掾，後為彭城王義康冠軍参軍，又為尙書吏部郎. 元嘉初，彭城太妃卒，曄夜中酣飲，開北牖聽輓歌為樂，忤義康，左遷宣城太守，不得志. 乃廣集學徒，窮覽舊籍，删眾家之「後漢書」，如劉珍之《東觀漢記》，華嶠、謝忱之《後漢書》，薛瑩、袁宏之《後漢記》，張瑩之《後漢南記》，孔衍、張溫之《後漢尙書》等，撰《後漢書》九十卷，成一家之作. 累遷太子左衞將軍，掌禁旅，参樞密. 後因彭城王義康被黜事，與魯國孔熙先謀，欲傾宋室，事發伏誅，年僅四十八. 其四子一弟，亦同死於市.
蔚宗之伏誅，或以為不白之冤，王鳴盛《十七史商榷》論之甚詳. 觀其自辯之詞，亦力言冤屈. 惟其為人，性輕燥不謹，恃才倣物，復見榮寵，妒忌憎疾者多，因是挾嫌，造事誣衊，宋書猶載其自辯之狀詞，南史幷此而删之一，竟成覆盆之冤. 清陳澧亦於《東墊讀書記》中力辯其冤，證為群小誣陷，未涉叛逆之事.
蔚宗之文筆勢縱放，而其詞句綺麗凝煉，頗具駢文句法. 其著《後漢書》集前人之大成，簡明周詳，敘事生動，唐以後遂代《東觀漢記》，與司馬遷《史記》、班固《漢書》並稱「三史」.
他山
分類:南朝列傳‎
天啟 (明)
天啟，明熹宗朱由校之年號也，始於一六二一年，止於一六二七年，凡七年. 天啟七年，思宗立，續用之.
衛報
縮圖|讀者閱此報於地鐵內 《衛報》者，英倫邸抄也，譯自英文The Guardian. 記者泰勒氏於一八二一年創之，名曰《曼徹斯特衛報》，設總部於曼徹斯特. 一九五九年更為現名. 一九六四年遷總部至倫敦. 坊間視《衛報》為左派. 與《泰晤士報》《每日電訊》並列英倫三大報.
天啟 (明)
大事
天啟元年，奢安之亂，或曰阿哲起兵. 始于天啟元年，終于崇禎三年.
衛報
分類:英格蘭史
天啟 (明)
大事
天啟四年，荷人東侵，明大敗之於澎湖，荷據臺灣.
生
天啟元年二月十五，施琅生.
天啟三年十月初九，南明永曆帝朱由榔生.
舒慶春
縮圖 舒慶春，字舍予，筆名老舍，順天府人也，光緒二十五年生. 滿洲正紅旗人，滿姓舒穆祿氏.
一歲，逢八國聯軍進京，其父永壽守正陽門，殉國於倭寇. 未幾，其家遭義大利人劫掠，慶春幸免於難. 後與母相依為命，貧甚.
九歲，得滿洲宗室壽綿助，以入私塾.
民國十三年，負篋英倫，入倫敦大學亞非學院.
民國二十五年，著成《駱駝祥子》.
一九五七年，著成《茶館》.
一九六六年，逢文革，不忍批鬥之辱，自溺，年六十七.
一九七八年，得昭雪，復「人民藝術家」號，以血衣代屍骨葬於八寶山.
國家社會主義學會
國家社會主義學會者，臺灣新納粹主義組織也，創於民國八十六年.
民国九十一年，始發機關報《國家社會主義雙周刊》.
民國九十六年，以色列駐臺代表甘若飛抗議之.
分類:中華民國書
人民日報
縮圖 《人民日報》創於民國卅五年，初為中共中央晉冀魯豫局之機關報，今為中共之黨報暨中華人民共和國之第一報. 此報與新華社及央視並列為中國三大官媒.
分類:中華人民共和國書
經濟學人
縮圖|此標首創於一九五九年，沿用至今 縮圖|此報首版，發於一八四三年九月二日 《經濟學人》者，英倫邸抄也，主論天下大勢. 今雖具雜誌型，仍沿舊習，以報稱之.
筆者皆匿名，使通篇文風一致，似出一人之手.
一八六一年，學究白芝浩氏繼掌，始論諸國政事，此報漸聞達於世.
馬克思於倫敦著《資本論》時，喜讀此報，以曉經濟數據. 曰：「此報乃資產階級之喉舌也. 」
自一九四一年，開設專欄，論花旗之事.
自二〇一二年，中共胡習交替之際，再設專欄，論華夏之事.
二〇一五年，創《經濟學人商論》，漢譯妙文.
二〇一六年，因諷習氏，網站中原禁之.
星洲亦嘗起訴之，控其誹謗.
專欄
此報有專欄：
曰白芝浩，論不列顛之事. 以敬白氏.
曰班楊，論亞洲之事. 取自菩提樹之天竺名. 古吉拉特商賈喜貿於此樹下.
曰貝約，論南美之事. 取自委內瑞拉國哲人貝約氏.
曰茶館，論華夏之事. 取自舒氏話劇.
曰查理，論泰西之事. 取自法蘭克王嘉洛林氏.
曰列克星頓，論花旗之事. 取自美國革命始發地也.
兩會
兩會者，中華人民共和國全國人民代表大會與中國人民政治協商會議全國委員會之統稱也. 二者皆於三月初開，故以「兩會」合稱之.
分類:中華人民共和國制度
崇禎
崇禎，明思宗朱由檢之年號也. 始於一六二八年，止於一六四四年，凡十七年.
卒
十七年，俾中官小毛子挾子逃之，自縊于煤山.
顧雍
吳丞相醴陵肅侯顧雍字元歎，漢吳郡吳人也. 蔡邕從朔方還，嘗避怨於吳，雍從學琴書. 州郡表薦，弱冠為合肥長，後轉在婁、曲阿、上虞，皆有治跡.
孫權領會稽太守，以雍為丞，行太守事，討除寇賊，郡界寧靜，吏民歸服，數年，入為左司馬. 權為吳王，累遷大理、奉常，領尚書令，封陽遂鄉侯，拜侯還寺，而家人不知，後聞乃驚.
是歲，改為太常. 進封醴陵侯，代孫邵為丞相，平尚書事. 其所選用文武將吏各隨能所任，心無適莫. 時訪逮民間，及政職所宜，輒密以聞. 若見納用，則歸之於上，不用，終不宣洩. 帝以此重之，然於公朝有所陳及，辭色雖順而所執者正. 帝嘗咨問得失，張昭因陳聽采聞，頗以法令太稠，刑罰微重，宜有所蠲損. 上默然，顧問雍曰：「君以為何如」雍對曰：「臣之所聞，亦如昭所陳. 」於是帝乃議獄輕刑.
久之，呂壹、秦博為中書，典校諸官府及州郡文書. 壹等因此漸作威福，遂造作榷酤障管之利，舉罪糾奸，纖介必聞，重以深案丑誣，毀短大臣，排陷無辜，雍等皆見舉白，用被譴讓. 後壹奸罪發露，收系廷尉. 雍往斷獄. 壹以囚見，雍和顏色，問其辭狀，臨出，又謂壹曰：「君意得無慾有所道？」壹叩頭無言. 時尚書郎懷敘面詈辱壹，雍責敘曰：「官有正法，何至於此！」
雍為相十九年，年七十六，赤烏六年卒. 帝素服臨吊，謚曰肅侯. 子邵早卒，裕有篤疾，濟無後，穆，宜都太守. 弟徽.
永安元年，景帝詔曰：「故丞相雍，至德忠賢，輔國以禮，而侯統廢絕. 朕甚愍之. 其以雍次子裕襲爵為醴陵侯，以明著舊勳. 」
木衛一
木衛一，亦稱伊歐者，木星之衛星也. 論及大小，居諸衛星第四，木衛第三. 義大利人伽利略就而考之，乃伽利略衛星之一.
桑卡拉
桑卡拉，名托馬斯，一九四九年生，布基納法索首任總統也. 桑卡拉奉馬列主義，崇古巴革命，民以「非洲之格瓦拉」喚之.
分類:非洲史
諸葛融
諸葛融，吳大將軍瑾之幼子也. 攝兵駐公安，部曲吏士親附之. 疆外無事，秋冬則射獵講武，春夏則延賓高會，休吏假卒，或不遠千里而造焉. 每會輒歷問賓客，各言其能，乃合榻促席，量敵選對，或有博弈，或有摴蒱，投壺弓彈，部別類分，於是甘果繼進，清酒徐行，融周流觀覽，終日不倦. 融父兄質素，雖在軍旅，身無采飾；而融錦罽文繡，獨為奢綺.
孫權薨，徙奮威將軍. 後兄諸葛恪征淮南，假融節，令引軍入沔，以擊西兵. 恪既誅，遺無難督施寬就將軍施績、孫壹、全熙等取融. 融卒聞兵士至，惶懼猶豫，不能決計，兵到圍城，飲毒藥而死，三子皆伏誅.
疇人
疇人，精歷算者.
華夏疇人，古有大撓、隸首. 周有商高、孫子. 漢有許商、徐岳. 後有祖氏父子、趙爽、劉徽四人. 宋有楚衍、賈憲、劉益、秦九韶、楊輝、李籍. 金有張行簡、李冶. 元有李冶、郭守敬、王恂、朱世傑、趙友欽. 明有王文素、吳敬、柯尚遷、程大位、朱載堉、王錫闡. 清至今朝，不盡其數以略之. 或立著述如算經者，流傳後世.
齟齬
縮圖|齟齬章 discord者，美國社群軟件也. 主以電子遊戲戲者為眾，所以談天聊地，結盟交友也. 創於二零一七三月. Discord 中，使用者可以語音，視訊會議或文字談於伺服器或私談. 中原已禁之.
分類:互聯網
天志
天志者，墨之所宗也. 墨子以為，天者，能覺人事之大他者兼規則是也，其能明是非，辯善惡，故其以天意為法之根柢. 墨子以為，其天志之說超然於時、世，以為規律，故「天下無人，子墨子之言猶在也」. 墨子雖非命，然天者，能覺人事也，人順之，故天亦順人，是故非命也.
詮述
昔世人罪於家長、罪於國君，焉有鄰家鄰國以避，然晏日而得罪，雖處於林谷幽門，天必見之，故天者，能覺人事之大他者是也.
若為能覺人事者，必有所好. 天之所好者，率天下之百姓以從事於義；若人為天之所欲，則天亦為我所欲也. 然人好福祿而惡禍祟，人不事天之所欲，則天不事人之所欲. 墨子嘗觀天下，「有義則生，無義則死；有義則富，無義則貧；有義則治，無義則亂」，是故天有所欲也.
墨子言順天意者，義政也. 反天意者，暴政也. 是故「處大國不攻小國，處大家不篡小家，強者不劫弱，貴者不傲賤，多詐者不欺愚. 此必上利於天，中利於鬼，下利於人，三利無所不利，故舉天下美名加之，謂之聖王」.
欲行仁義者，其何由產，不可不察也. 墨子言曰：「義不從愚且賤者出，必自貴且知者出. 」而天為貴且知，故義從天者出也. 有人辯曰：「當若天子之貴於諸侯，諸侯之貴於大夫，傐明知之. 然吾未知天之貴且知於天子也. 」墨子對之，天子為善，天能賞之；為惡，天能罰之，蓋天貴於天子也. 是故今之君子，若欲遵道利民，察仁義之本，則天意不可違也.
且言春秋之亂，悉明於小而不明於大也. 遂有義則治，無義則亂，當下同上義，天子從天義也. 故子墨子置立天之，以為儀法，天之志者，義之經也.
別於儒者
顧孔墨皆拜天，悉居魯，崇三代事，然其天之義有別也. 墨子以為，儒禮煩擾而不說，厚葬靡財而貧民，服傷生而害事，故背周道而行夏政. 自言其「北方之鄙人」，以為天覆萬物，人無處匿也，故順天而為也. 鴻烈以為，義即墨之法儀，以為圭臬，而正義源於天，故當法天. 而圭臬者，何邪？墨子以三表對之，曰本，曰原，曰用. 是故其所宗者，當溯之於三表，古之聖王以為本，以釋義之異而抗之. 雖然，二者好好古，然墨舉上古聖王事，以明兼愛之道也；儒法古事，世人當循而不做也.
儒篤信天命，以為至上，而遠鬼神. 墨以為，天外有鬼神，亦主人事，當順之也.
儒以為，當閱經讀詩而可怡性，涵養德行；墨子以為，人欲生惡，當從天志以抗之. 是故儒以性本善，墨以性本惡為基也.
儒以為，聖人有愛而無利；墨以為，天欲使人兼相愛、交相利也.
諸葛瑾
吳宛陵侯諸葛瑾字子瑜，漢琅邪陽都人也. 漢末避亂江東. 值孫策卒，孫權姊婿弘咨見而異之，薦之於權，與魯肅等並見賓待. 後為權長史，轉中司馬. 建安二十年，權遣瑾使蜀通好劉備，與其弟亮俱公會相見，退無私面.
從討關羽，封宣城侯，以綏南將軍代呂蒙領南郡太守，駐公安. 劉備東伐吳，吳王求和，瑾與備箋曰：「奄聞旗鼓來至白帝，或恐議臣以吳王侵取此州，危害關羽，怨深禍大，不宜答和，此用心於小，末留意於大者也. 試為陛下論其輕重，及其大小. 陛下若抑威損忿，暫省瑾言者，計可立決，不復咨之於群後也. 陛下以關羽之親何如先帝？荊州大小孰與海內？俱應仇疾，誰當先後？若審此數，易於反掌. 」時或言瑾別遣親人與備相聞，權曰：「孤與子瑜有死生不易之誓，子瑜之不負孤，猶孤之不負子瑜也. 」黃武元年，遷左將軍，督公安，假節，封宛陵侯.
瑾為人有容貌思度，於時服其弘雅. 與權談說諫喻，未嘗切愕，微見風彩，粗陳指歸. 如有未合，則捨而及他，徐復托事造端，以物類相求，於是權意往往而釋. 權亦重之，大事咨訪.
權稱尊號，拜大將軍、左都護，領豫州牧. 瑾子諸葛恪，名盛當世，權深器異之；然瑾常嫌之，謂非保家之子，每以憂戚. 赤烏四年，年六十八卒，遣命令素棺斂以時服，事從省約.
司空圖
司空圖，字表聖，河中虞鄉人，咸通末擢進士，禮部侍郎王凝特所獎待，俄而凝坐法貶商州，圖感知己，往從之. 凝起拜宣歙觀察使，乃辟置幕府. 召為殿中侍御史，不忍去凝府，臺劾，左遷光祿寺主簿，分司東都. 盧攜以故宰相居洛，嘉圖節，常與遊. 攜還朝，過陜虢，屬於觀察使盧渥曰：「司空御史，高士也. 」渥即表為僚佐. 會攜復執政，召拜禮部員外郎，尋遷郎中.
黃巢陷長安，將奔，不得前. 圖弟有奴段章者，陷賊，執圖手曰：「我所主張將軍喜下士，可往見之，無虛死溝中. 」圖不肯往，章泣下. 遂奔咸陽，間關至河中. 僖宗次鳳翔，即行在拜知制誥，遷中書舍人. 後狩寶雞，不獲從，又還河中. 龍紀初，復拜舊官，以疾解. 景福中，拜諫議大夫，不赴. 後再以戶部侍郎召，身謝闕下，數日即引去. 昭宗在華，召拜兵部侍郎，以足疾固自乞. 會遷洛陽，柳璨詔圖入朝，圖陽墮笏，趣意野耄. 璨知無意於世，乃聽還.
圖本居中條山王官谷，有先人田，遂隱不出. 作亭觀素室，悉圖唐興節士文人，名亭曰休休，作文以見誌曰：「休，美也，既休而美具. 故量才，一宜休；揣分，二宜休；耄而聵，三宜休；又少也惰，長也率，老也迂，三者非濟時用，則又宜休. 」因自目為耐辱居士. 其言詭激不常，以免當時禍災雲. 豫為冢棺，遇勝日，引客坐壙中賦詩，酌酒裴回. 客或難之，圖曰：「君何不廣邪？生死一致，吾寧暫遊此中哉！」每歲時，祠禱鼓舞，圖與閭里耆老相樂. 王重榮父子雅重之，數饋遺，弗受. 嘗為作碑，贈絹數千，圖置虞鄉市，人得取之，一日盡. 時寇盜所過殘暴，獨不入王官谷，士人依以避難.
朱全忠已篡，召為禮部尚書，不起. 哀帝弒，圖聞，不食而卒，年七十二. 圖無子，以甥為嗣，嘗為御史所劾，昭宗不責也.
據
《唐書·司空圖傳》
吳景濂
吳景濂者，字蓮伯，號述唐，又號晦廬，奉天寧遠人也. 生於清同治十二年.
宣統元年，景濂以奉天教育總會長選為省咨議局議長. 三年十月十日，黎元洪舉事於武昌，南方各省旋皆告獨立. 景濂遂以奉天代表至南京，入臨時參議院. 民國元年，臨時參議院復會於京師，俄改選議長，景濂任之. 翌年，國會初立，憲政幾欲告成. 大總統袁世凱獨專威柄，褫國民黨人議席，並廢《臨時約法》. 國會既解散，景濂乃南下討袁.
五年，世凱歿而國會復開，景濂故再入國會眾院. 未幾，議長湯化龍辭任，景濂繼之. 六年六月，安徽督軍張勳統兵入京師，迫總統黎元洪解散國會. 元洪無兵可恃，乃從之. 八月，景濂以議長率眾議員往粵通電護法. 景濂素尚憲政，而無黨派之見，每言及「國中軍閥，無論南北，俱是一丘之貉」. 當此時，直系領袖曹錕、吳佩孚欲入主中樞，然苦無法可依. 景濂遂入見，倡以「法統重光」，曹吳均表讚成. 於是國會復開，曹吳逐總統徐世昌，乃迎黎元洪重祚，俄又逐元洪而自為政，景濂居中為謀主也.
十三年十月，直奉之役起，馮玉祥、張作霖等敗直系，曹吳俱下野. 及段祺瑞任臨時執政，取締國會法統，景濂遂遁日本，後徙天津法租界. 卅三年一月廿四年，景濂以疾卒於天津，年七十有一.
孫洪伊
宣統元年，清廷預備立憲，令各省籌組咨議局，洪伊尋舉為直隸省咨議局議員. 十一月，洪伊赴京師籲請速開國會，未果，遂入中國同盟會. 民國二年，國會初立，洪伊以進步黨人選為議員. 既而結納同志組織「韜園系」，隱執國會制憲之柄. 俄頃，大總統袁世凱解散國會，洪伊遂至上海以觀時局.
吳景濂
分類:民國列傳
孫洪伊
分類:民國列傳
夸烏特莫克
夸烏特莫克者，阿兹特克後主也. 禦西班牙人之侵，不敵，降之，然西酋科爾蒂斯於一五二五年二月廿八殺之.
分類:阿兹特克史
後主
後主始出《三國志》，著者陳壽以「先主」稱劉備，以「後主」稱劉禪. 世人以此稱被俘之亡國君. 後主無廟諡.
分類:中華史
獵巫
獵巫謂治巫之罪. 今喩責人以欲加之罪.
昔歐羅巴人以爲災禍皆巫覡所致，乃究其責. 及《巫槌》付梓，獵巫日甚. 此書曰：以或爲巫者擲於水中，沉者已斃，浮者爲巫. 於是人人競相誣指，謂某暗行巫蠱之事. 所誣者或見縊，或遭焚 ；不諳巫術者，亦爲所誅. 所害者尤以女子爲眾.
據
分類:歐洲史
格瓦拉
縮圖 埃內斯托·格瓦拉，南美共產政者也. 一九二八年六月十四日誕阿根廷聖菲省羅薩里奧. 諢名切，民多以此稱之. 隨卡斯特羅兄弟立社會主義古巴. 一九六七年十月九日玻利維亞官軍殺之，年三九.
分類:阿根廷列傳 分類:古巴世家
香港恒生大學
香港恒生大學，簡稱恒大，立校於香港沙田，校長何順文教授，校訓「博學篤行」. 恒大建於一九八〇年，初稱恒生商學書院，簡稱恒商，為預科學校. 二〇一〇年，香港學制更革，恒商改立為大專院校，稱恒生管理學院，簡稱恒管. 二〇一八年，正名大學. 所設學院有五，曰商學院，曰傳播學院，曰決策科學學院，曰人文社會科學學院，曰翻譯學院. 其下學系有十，本科學位課程十有七、修課研究生碩士課程有五，員生合計五千有奇.
二〇二〇年，增經濟學工商管理（榮譽）學士課程 ，以育經世濟民之才，報效社稷.
巴列維王朝
巴列維王朝，伊朗朝代也. 公元一九二五年，禮薩沙篡卡扎爾自立，都德黑蘭. 迨一九七九年，伊斯蘭革命，末王禮薩出奔海外，國亡. 享國凡五十四年，計二主.
ㄌ
ㄌ，注音符號之聲母，表齒齦邊音.
字源
形音取自「力」. 《說文解字》：「力，筋也，象人筋之形. 」
據
分類:注音符號
尚賢 (墨)
尚賢者，墨之所宗也，用人惟其才也.
詮述
墨子所生之時，蓋天子旁落而諸侯興，禮崩樂壞，諸邦興戎，妄意徭役之時，顯族欲以命理之說辯白其之合法. 以此，實《非命》之源泉也. 墨子以為，當善下民之所處，故以兼愛、節用、節葬以及之.
初之於天志，此天意實墨子之意也. 其言「順天意者，兼相愛，交相利，必得賞. 反天意者，別相惡，交相賊，必得罰. 」而至於尚同，墨子修正其說，其言：「是故選天下之賢可者，立之為天子」. 此有四意，一曰天子當由天下人所選；二曰天子當為聖賢；三曰天子之合法，當取之於天下人；四曰當以選主而代世襲也. 於此而言，其宗有二，若民主之雛形，若賢能之雛形也，以所處之時觀之，此合其時所需也. 然至於春秋，帝制合乎治政，以抵無序，此戰國之必然也，亦合政治哲學之理也. 然若此立焉，則自里長、鄉長、國君，至於天子，所轄之地，所是者人民必是，所非者人民必非也.
墨子言昔之王公，悉欲其國強人眾，然國未強、人未眾，治政亂，此不能以尚賢為政致之也. 欲使賢眾，當必將富之，貴之，敬之，譽之，而後賢自出. 古之聖王曾言：「不義不富，不義不貴，不義不親，不義不近」，是故列德而尚賢，雖在農與工肆之人，有能則舉之，高予之爵，重予之祿，任之以事，斷予之令. 後墨子言曰：「夫尚賢者，政之本也. 」
雖有法之，然事猶若未成，此無三本也. 曰爵位不高則民不敬也，曰蓄祿不厚則民不信也，曰政令不斷則民不畏也. 是故古之聖王當予之高爵，予之重祿，今之王公予賢高爵而無祿，民不信也. 而古之聖王尚賢為政，取法於天，蓋天不辯貧富、貴賤，惟賢者舉而尚之，不肖者抑而廢之. 是故尚賢之為說，而不可不察此者也. 尚賢者，天鬼百姓之利，而政事之本也.
木衛三
木衛三，亦稱伽尼米德（Ganymede）者，木星之衛星也. 論及大小，居諸衛星之首. 義大利人伽利略就而考之，乃伽利略衛星之一.
富弼
富弼，字彥國，河南人. 初，母韓有娠，夢旌旗鶴雁降其庭，云有天赦，已而生弼. 少篤學，有大度，范仲淹見而奇之，曰：「王佐才也. 」以其文示王曾、晏殊，殊妻以女.
宋仁宗復制科，仲淹謂弼：「子當以是進. 」舉茂材異等，授將作監丞、簽書河陽判官. 仲淹坐爭廢后事貶，弼上言：「是一舉而二失也，縱未能復后，宜還仲淹. 」不聽. 通判絳州，遷直集賢院. 李元昊反，弼疏陳八事，乞斬其使者. 召為開封府推官、知諫院. 康定元年，日食正旦，弼請罷宴撤樂，就館賜北使酒食，執政不可，弼曰：「萬一契丹行之，為朝廷羞. 」後聞契丹果罷宴，帝深悔之. 時禁臣僚越職言事，弼因論日食，極言應天變莫若通下情，遂除其禁.
元昊寇鄜延，破金明，鈐轄盧守懃不救，內侍黃德和引兵走，大將劉平戰死，德和誣其降賊. 弼請按竟其獄，德和坐要斬. 夏守贇為陝西都部署，又以入內都知王守忠為鈐轄，弼言：「用守贇既為天下笑，今益以守忠，殆與唐監軍無異. 守懃、德和覆車之轍，可復蹈乎！」詔罷守忠. 又請令宰相兼領樞密院. 時西夏首領二人來降，位補借奉職. 弼言當厚賞以勸來者. 事下中書，宰相初不知也. 弼歎曰：「此豈小事，而宰相不知邪！」更極論之，於是從弼言. 除鹽鐵判官、史館修撰，奉使契丹. 慶曆二年，為知制誥，糾察在京刑獄. 堂吏有偽為僧牒者，開封不敢治. 弼白執政，請以吏付獄，呂夷簡不悅.
會契丹屯兵境上，遣其臣蕭英、劉六符來求關南地. 朝廷擇報聘者，皆以其情叵測，莫敢行，夷簡因是薦弼. 歐陽修引顏真卿使李希烈事，請留之，不報. 弼即入對，叩頭曰：「主憂臣辱，臣不敢愛其死. 」帝為動色，先以為接伴. 英等入境，中使迎勞之，英託疾不拜. 弼曰：「昔使北，病臥車中，聞命輒起. 今中使至而君不拜，何也？」英矍然起拜. 弼開懷與語，英感悅，亦不復隱其情，遂密以其主所欲得者告曰：「可從，從之. 不然，以一事塞之足矣. 」弼具以聞. 帝唯許增歲幣，仍以宗室女嫁其子.
進弼樞密直學士，辭曰：「國家有急，義不憚勞，奈何逆以官爵賂之. 」遂為使報聘. 既至，六符來館客. 弼見遼興宗問故，遼主曰：「南朝違約，塞雁門，增塘水，治城隍，籍民兵，將以何為？群臣請舉兵而南，吾以謂不若遣使求地，求而不獲，舉兵未晚也. 」弼曰：「北朝忘章聖皇帝之大德乎？澶淵之役，苟從諸將言，北兵無得脫者. 且北朝與中國通好，則人主專其利，而臣下無獲；若用兵，則利歸臣下，而人主任其禍. 故勸用兵者，皆為身謀耳. 」遼主驚曰：「何謂也？」弼曰：「晉高祖欺天叛君，末帝昏亂，土宇狹小，上下離叛，故契丹全師獨克，然壯士健馬物故太半. 今中國提封萬里，精兵百萬，法令修明，上下一心，北朝欲用兵，能保其必勝乎？就使其勝，所亡士馬，群臣當之歟，抑人主當之歟？若通好不絕，歲幣盡歸人主，群臣何利焉？」遼主大悟，首肯者久之. 弼又曰：「塞雁門者，以備元昊也. 塘水始於何承矩，事在通好前. 城隍皆修舊，民兵亦補闕，非違約也. 」遼主曰：「微卿言，吾不知其詳. 然所欲得者，祖宗故地耳. 弼曰：「晉以盧龍賂契丹，周世宗復取關南，皆異代事. 若各求地，豈北朝之利哉？」
既退，六符曰：「吾主恥受金帛，堅欲十縣，何如？」弼曰：「本朝皇帝言，朕為祖宗守國，豈敢妄以土地與人. 北朝所欲，不過租賦爾. 朕不忍多殺兩朝赤子，故屈己增幣以代之. 若必欲得地，是志在敗盟，假此為詞耳. 澶淵之盟，天地鬼神實臨之. 今北朝首發兵端，過不在我. 天地鬼神，其可欺乎！」明日，契丹主召弼同獵，引弼馬自近，又言得地則歡好可久. 弼反覆陳必不可狀，且言：「北朝既以得地為榮，南朝必以失地為辱. 兄弟之國，豈可使一榮一辱哉？」獵罷，六符曰：「吾主聞公榮辱之言，意甚感悟. 今惟有結婚可議耳. 」弼曰：「婚姻易生嫌隙. 本朝長公主出降，齎送不過十萬緡，豈若歲幣無窮之利哉？」遼主諭弼使歸，曰：「俟卿再至，當擇一受之，卿其遂以誓書來. 」
弼歸覆命，復持二議及受口傳之詞於政府以往. 行次樂壽，謂副使張茂實曰：「吾為使者而不見國書，脫書詞與口傳異，吾事敗矣. 」啟視果不同，即馳還都，以晡時入見，易書而行. 及至，契丹不復求婚，專欲增幣，曰：「南朝遺我之辭當曰『獻』，否則曰『納』. 」弼爭之，遼主曰：「南朝既懼我矣，於二字何有？若我擁兵而南，得無悔乎！」弼曰：「本朝兼愛南北，故不憚更成，何名為懼？或不得已至於用兵，則當以曲直為勝負，非使臣之所知也. 」遼主曰：「卿勿固執，古亦有之. 」弼曰：「自古唯唐高祖借兵於突厥，當時贈遺，或稱獻納. 其後頡利為太宗所擒，豈復有此禮哉！」弼聲色俱厲，契丹知不可奪，乃曰：「吾當自遣人議之. 」復使劉六符來. 弼歸奏曰：「臣以死拒之，彼氣折矣，可勿許也. 」朝廷竟以「納」字與之. 始受命，聞一女卒；再命，聞一子生，皆不顧. 又除樞密直學士，遷翰林學士，皆懇辭，曰：「增歲幣非臣本志，特以方討元昊，未暇與角，故不敢以死爭，其敢受乎！」
三年，拜樞密副使，辭之愈力，改授資政殿學士兼侍讀學士. 七月，復拜樞密副使. 弼言：「契丹既結好，議者便謂無事，萬一敗盟，臣死且有罪. 願陛下思其輕侮之恥，坐薪嘗膽，不忘修政. 」以誥納上前而罷. 逾月，復申前命，使宰相諭之曰：「此朝廷特用，非以使遼故也. 」弼乃受. 帝銳以太平責成宰輔，數下詔督弼與范仲淹等，又開天章閣，給筆札，使書其所欲為者；且命仲淹主西事，弼主北事. 弼上當世之務十餘條及安邊十三策，大略以進賢退不肖、止僥倖、去宿弊為本，欲漸易監司之不才者，使澄汰所部吏，於是小人始不悅矣.
元昊遣使以書來，稱男不稱臣. 弼言：「契丹臣元昊而我不臣，則契丹為無敵於天下，不可許. 」乃卻其使，卒臣之. 四年，契丹受禮雲中，且發兵會元昊伐呆兒族，於河東為近，帝疑二邊同謀. 弼曰：「兵出無名，契丹不為也. 元昊本與契丹約相左右，今契丹獨獲重幣，元昊有怨言，故城威塞以備之. 呆兒屢寇威塞，契丹疑元昊使之，故為是役，安能合而寇我哉？」或請調發為備，弼曰：「如此正墮其計，臣請任之. 」帝乃止，契丹卒不動. 夏竦不得志，中弼以飛語. 弼懼，求宣撫河北，還，以資政殿學士出知鄆州. 歲餘，讒不驗，加給事中，移青州，兼京東路安撫使.
竇憲
竇憲字伯度，漢戴侯融曾孫也. 父勛被誅，憲少孤. 建初二年，女弟立為皇后，拜憲為郎，稍遷侍中、虎賁中郎將；弟篤，為黃門侍郎. 兄弟親幸，並侍宮省，賞賜累積，寵貴日盛，自王、主及陰、馬諸家，莫不畏憚. 憲恃宮掖聲勢，遂以賤直請奪沁水公主園田，主逼畏，不敢計. 後漢章帝駕出過園，指以向憲，憲陰喝不得對. 後發覺，帝大怒，召憲切責曰：『深思前過，奪主田園過，何用愈趙高指鹿為馬？久念使人驚怖. 昔永平中，常令陰黨、陰博、鄧疊三人更相糾察，故諸豪戚莫敢犯法者，而詔書切切，猶以舅氏田宅為言. 今貴主尚見枉奪，何況小人哉！國家棄憲如孤皺腐鼠耳. 』憲大震懼，皇后為毀服深謝，良久乃得解，使以田還主. 雖不繩其罪，然亦不授以重任.
富弼
河朔大水，民流就食. 弼勸所部民出粟，益以官廩，得公私廬舍十餘萬區，散處其人，以便薪水. 官吏自前資、待缺、寄居者，皆賦以祿，使即民所聚，選老弱病瘠者廩之，仍書其勞，約他日為奏請受賞. 率五日，輒遣人持酒肉飯糗慰藉，出於至誠，人人為儘力. 山林陂澤之利可資以生者，聽流民擅取. 死者為大冢葬之，目曰「叢冢」. 明年，麥大熟，民各以遠近受糧歸，凡活五十餘萬人，募為兵者萬計. 帝聞之，遣使褒勞，拜禮部侍郎. 弼曰：「此守臣職也. 」辭不受. 前此，救災者皆聚民城郭中，為粥食之，蒸為疾疫，及相蹈藉，或待哺數日不得粥而仆，名為救之，而實殺之. 自弼立法簡便周盡，天下傳以為式.
萬安橋
閩東北多湍流，鄉民善造廊橋，集大成者，首推萬安橋，蓋其工藝精巧，巧奪天工，橋長三十丈，橋屋三十八間，柱一百五十六根，五墩六孔，舟形墩，不等跨，木拱廊屋，飛簷走梭，古樸端莊，氣勢雄偉. 橋在寧德屏南縣長橋村，始建北宋元祐五年，近千載來，屢毀屢建，列國保文物，西曆二〇二二年夏，失火焚沒. 惜乎痛哉！
富弼
王則叛，齊州禁兵欲應之，或詣弼告. 齊非弼所部，恐事泄變生，適中貴人張從訓銜命至青，弼度其可用，密付以事，使馳至齊，發吏卒取之，無得脫者. 即自劾顓擅之罪，帝益嘉之，復以為禮部侍郎，又辭不受. 遷大學士，徙知鄭、蔡、河陽，加觀文殿學士，改宣徽南院使、判幷州. 至和二年，召拜同中書門下平章事、集賢殿大學士，與文彥博並命. 宣制之日，士大夫相慶於朝. 帝微覘知之，以語學士歐陽修曰：「古之命相，或得諸夢卜，豈若今日人情如此哉？」修頓首賀. 帝弗豫，大臣不得見，中外憂慄. 弼、彥博入問疾，因託禳禬事止宿連夕，每事皆關白乃行，宮內肅然. 嘉祐三年，進昭文館大學士、監修國史.
竇憲
和帝即位，太后臨朝，憲以侍中，內幹機密，出宣誥命. 章帝遺詔以篤為虎賁中郎將，篤弟景、瑰並中常侍，於是兄弟皆在親要之地. 憲以前太尉鄧彪有義讓. 先帝所敬，而仁厚委隨，故尊崇之，以為太傅，令百官總己以聽. 其所施為，輒外令彪奏，內白太后，事無不從. 又屯騎校尉桓郁，累世帝師，而性和退自守，故上書薦之，令授經禁中. 所以內外協附，莫生疑異.
萬安橋
分類:福建省
富弼
弼為相，守典故，行故事，而傅以公議，無容心於其間. 當是時，百官任職，天下無事. 六年三月，以母憂去位，詔為罷春宴. 故事，執政遭喪皆起復. 帝虛位五起之，弼謂此金革變禮，不可施於平世，卒不從命. 英宗立，召為樞密使. 居二年，以足疾求解，拜鎮海軍節度使、同中書門下平章事、判揚州，封祁國公，進封鄭.
竇憲
憲性果急，睚眥之怨莫不報復. 初，永平時，謁者韓紆嘗考劾父勛獄，憲遂令客斬紆子，以首祭勛冢. 齊殤王子都鄉侯暢來吊國憂，暢素行邪僻，與步兵校尉鄧疊親屬數往來京師，因疊母元自通長樂宮，得幸太后，被詔召詣上東門. 憲懼見幸，分宮省之權，遣客刺殺暢於屯衛之中，而歸罪於暢弟利侯剛，乃使侍御史與青州刺史雜考剛等. 後事發覺，太后怒，閉憲於內宮.
富弼
熙寧元年，徙判汝州. 詔入覲，許肩輿至殿門. 神宗御內東門小殿，令其子掖以進，且命毋拜，坐語，從容訪以治道. 弼知帝果於有為，對曰：「人主好惡，不可令人窺測；可測，則奸人得以傅會. 當如天之監人，善惡皆所自取，然後誅賞隨之，則功罪無不得其實矣. 」又問邊事，對曰：「陛下臨御未久，當布德行惠，願二十年口不言兵. 」帝默然. 至日昃乃退. 欲以集禧觀使留之，力辭赴郡. 明年二月，召拜司空兼侍中，賜甲第，悉辭之，以左僕射、門下侍郎同平章事.
竇憲
憲懼誅，自求擊匈奴以贖死. 會南單于請兵北伐，乃拜憲車騎將軍，金印紫綬，官屬依司空，以執金吾耿秉為副，發北軍五校、黎陽、雍營、緣邊十二郡騎士，及羌胡兵出塞. 明年，憲與秉各將四千騎及南匈奴左谷蠡王師子萬騎出朔方雞鹿塞，南單于屯屠河，將萬餘騎出滿夷谷，度遼將軍鄧鴻及緣邊義從羌胡八千騎，與左賢王安國萬騎出稒陽塞，皆會涿邪山. 憲分遣副校尉閻盤、司馬耿夔、耿譚將左谷蠡王師子、右呼衍王須訾等，精騎萬餘，與北單于戰於稽落山，大破之，虜眾崩潰，單于遁走，追擊諸部，遂臨私渠比鞮海. 斬名王以下萬三千級，獲生口馬、牛、羊、橐駝百餘萬頭. 於是溫犢須、曰逐、溫吾、夫渠王柳鞮等八十一部率眾降者，前後二十餘萬人. 憲、秉遂登燕然山，去塞三千餘里，刻石勒功，紀漢威德，令班固作銘曰：
富弼
時有為帝言災異皆天數，非關人事得失所致者. 弼聞而歎曰：「人君所畏惟天，若不畏天，何事不可為者！此必奸人欲進邪說，以搖上心，使輔拂諫爭之臣，無所施其力. 是治亂之機，不可以不速救. 」即上書數千言，力論之. 又言：「君子小人之進退，繫王道之消長，願深加辨察，勿以同異為喜怒、喜怒為用舍. 陛下好使人伺察外事，故奸險得志. 又多出親批，若事事皆中，亦非為君之道；脫十中七八，積日累月，所失亦多. 今中外之務漸有更張，大抵小人惟喜生事，願深燭其然，無使有悔. 」是時久旱，群臣請上尊號及用樂，帝不許，而以同天節契丹使當上壽，故未斷其請. 弼言此盛德事，正當以此示之，乞並罷上壽. 帝從之，即日雨. 弼又上疏，願益畏天戒，遠奸佞，近忠良. 帝手詔褒答之.
竇憲
「惟永元元年秋七月，有漢元舅曰車騎將軍竇憲，寅亮聖明，登翼王室，納於大麓，惟清緝熙. 乃與執金吾耿秉，述職巡禦，理兵於朔方. 鷹揚之校，螭虎之士，爰該六師，既南單于、東烏桓、西戎氐羌侯王君長之群，驍騎三萬. 元戎輕武，長轂四分，雲輜蔽路，萬有三千餘乘. 勒以八陣，蒞以威神，玄甲耀日，朱旗絳天. 遂陵高闕，下雞鹿，經磧鹵，絕大漠，斬溫禺以釁鼓，血屍逐以染鱷. 然後四校橫徂，星流彗埽，蕭條萬里，野無遺寇. 於是域滅區單，反旆而旋，考傳驗圖，窮覽其山川. 遂逾涿邪，跨安侯，乘燕然，躡冒頓之區落，焚老上之龍庭. 上以攄高、文之宿憤，光祖宗之玄靈；下以安固後嗣，恢拓境宇，振大漢之天聲. 茲所謂一勞而久逸，暫費而永寧者也. 乃遂封山刊石，昭銘上德. 其辭曰：『鑠王師兮征荒裔，剿凶虐兮截海外，敻其邈兮亙地界，封神丘兮建隆曷，熙帝載兮振萬世. 』」
富弼
王安石用事，雅不與弼合. 弼度不能爭，多稱疾求退，章數十上. 神宗將許之，問曰：「卿即去，誰可代卿者？」弼薦文彥博，神宗默然，良久曰：「王安石何如？」弼亦默然. 拜武寧節度使、同中書門下平章事、判河南，改亳州. 青苗法出，弼以謂如是則財聚於上，人散於下，持不行. 提舉官趙濟劾弼格詔旨，侍御史鄧綰又乞付有司鞫治，乃以僕射判汝州. 安石曰：「弼雖責，猶不失富貴. 昔鯀以方命殛，共工以象恭流，弼兼此二罪，止奪使相，何由沮奸？」帝不答. 弼言：「新法，臣所不曉，不可以治郡. 願歸洛養疾. 」許之. 遂請老，加拜司空，進封韓國公致仕. 弼雖家居，朝廷有大利害，知無不言. 郭逵討安南，乞詔逵擇利進退，以全王師；契丹爭河東地界，言其不可許；星文有變，乞開廣言路；又請速改新法，以解倒縣之急. 帝雖不盡用，而眷禮不衰，嘗因安石有所建明，卻之曰：「富弼手疏稱『老臣無所告訴，但仰屋竊歎』者，即當至矣. 」其敬之如此.
竇憲
憲乃班師而還. 遣軍司馬吳汜、梁諷，奉金帛遺北單于，宣明國威，而兵隨其後. 時虜中乖亂，汜、諷所到，輒招降之，前後萬餘人. 遂及單于於西海上，宣國威信，致以詔賜，單于稽首拜受. 諷因說宜修呼韓邪故事，保國安人之福. 單于喜悅，即將其眾與諷俱還，到私渠海，聞漢軍已入塞，乃遣弟右溫禺鞮王奉貢入侍，隨諷詣闕. 憲以單于不自身到，奏還其侍弟. 南單于於漠北遺憲古鼎，容五斗，其傍銘曰『仲山甫鼎，其萬年子子孫孫永保用』，憲乃上之. 詔使中郎將持節即五原拜憲大將軍，封武陽侯，食邑二萬戶. 憲固辭封，賜策許焉.
富弼
元豐三年，王堯臣之子同老上言：「故父參知政事時，當仁宗服藥，嘗與弼及文彥博議立儲嗣，會翌日有瘳，其事遂寢. 」帝以問彥博，對與同老合，帝始知至和時事. 嘉弼不自言，以為司徒. 六年八月，薨，年八十. 手封遺奏，使其子紹庭上之. 其大略云：
竇憲
舊大將軍位在三公下，置官屬依太尉. 憲威權震朝廷，公卿希旨，奏憲位次太傅下，三公上；長史、司馬秩中二千石，從事中郎二人六百石，自下各有增. 振旅還京師. 於是大開倉府，勞賜士吏，其所將諸郡二千石子弟從征者，悉除太子舍人.
是時，篤為衛尉，景、瑰皆侍中、奉車、駙馬都尉，四家競修第宅，窮極工匠. 明年，詔曰：『大將軍憲，前歲出征，克滅北狄，朝加封賞，固讓不受. 舅氏舊典，並蒙爵士. 其封憲冠軍侯. 邑二萬戶；篤郾侯，景汝陽侯，瑰夏陽侯，各六千戶. 』憲獨不受封，遂將兵出鎮涼州，以侍中鄧疊行征西將軍事為副.
富弼
帝覽奏震悼，輟朝三日，內出祭文致奠，贈太尉，諡曰文忠.
竇憲
北單于以漢還侍弟，復遣車諧儲王等款居延塞，欲入朝見，願請大使. 憲上遣大將軍中護軍班固行中郎將，與司馬梁諷迎之. 會北單于為南匈奴所破，被創遁走，固至私渠海而還. 憲以北虜微弱，遂欲滅之. 明年，夏遣右校尉耿夔、司馬任尚、趙博等將兵擊北虜於金微山，大破之，克獲甚眾. 北單于逃走，不知所在.
富弼
分類:宋列傳
竇憲
憲既平匈奴，威名大盛，以耿夔、任尚等為爪牙，鄧疊、郭璜為心腹. 班固、傅毅之徒，皆置幕府，以典文章. 刺史、守令多出其門. 尚書僕射郅壽、樂恢並以忤意，相繼自殺. 由是朝臣震懾，望風承旨. 而篤進位特進，得舉吏，見禮依三公. 景為執金吾，瑰光祿勛，權貴顯赫，傾動京都. 雖俱驕縱，而景為尤甚，奴客緹騎依倚形勢，侵陵小人，強奪財貨，篡取罪人，妻略婦女. 商賈閉塞，如避寇仇. 有司畏懦，莫敢舉奏. 太后聞之，使謁者策免景官，以特進就朝位. 瑰少好經書，節約自修，出為魏郡，遷潁川太守. 竇氏父子兄弟並居列位，充滿朝廷. 叔父霸為城門校尉，霸弟褒將作大匠，褒弟嘉少府，其為侍中、將、大夫、郎吏十餘人.
憲既負重勞，陵肆滋甚. 四年，封鄧疊為穰侯. 疊與其弟步兵校尉磊及母元，又憲女婿射聲校尉郭舉，舉父長樂少府璜，皆相交結. 元、舉並出入禁中，舉得幸太后，遂共圖為殺害. 帝陰知其謀，乃與近幸中常侍鄭眾定議誅之. 以憲在外，慮其懼禍為亂，忍而未發. 會憲及鄧疊班師還京師，詔使大鴻臚持節郊迎，賜軍吏各有差. 憲等既至，帝乃幸北宮，詔執金吾，五校尉勒兵屯衛南、北宮、閉城門，收捕疊、磊、璜、舉，皆下獄誅，家屬自徙合浦. 遣謁者僕射收憲大將軍印綬，更封為冠軍侯. 憲及篤、景、瑰皆遣就國. 帝以太后故，不欲名誅憲，為選嚴能相督察之. 憲、篤、景到國，皆迫令自殺，宗族，賓客以憲為官者皆免歸本郡. 瑰以素自修，不被逼迫，明年坐稟假貧人，徙封羅侯，不得臣吏人. 初，竇後之譖梁氏，憲等豫有謀焉，永元十年，梁棠兄弟徙九真還，路由長沙，逼瑰令自殺. 後鄧太后臨朝，永初三年，詔諸竇前歸本郡者與安豐侯萬全俱還京師.
分類:漢列傳
尚書
《尚書》，本名《書》，後人見其久遠，自尚世而來，故曰《尚書》. 漢以降，爲五經，故亦名《書經》. 古史記言之文也，合五十有六篇. 三代時為學者所重，孔子以爲教本. 七十子之徒，子張、漆彫開從治《書》焉. 至戰國，孟子亦重《書》，時引之以自重. 秦焚書，獨重《詩》《書》，有敢私藏者族. 漢興數十年，廢挾書令，伏生乃憶述《書》，復傳於世焉.
體例
《尚書》記言之體有六，曰：典、謨、訓、誥、誓、命. 或曰有十，曰：典、謨、訓、誥、誓、命、征、貢、歌、範也.
傳習
初，伏氏與大小夏侯之《書》，以憶述而成，書以隸字，故為今文經，重家法，或有說《堯典》之「曰若稽古」而逾四萬字者. 而後魯王壞孔壁，得蝌蚪文《尚書》，有欲並立之於學官者也. 新莽間，國師公劉歆重《尚書》，立為學官. 漢末至魏晉時，古文《尚書》始興，孔安國傳大行於世.
唐修《五經正義》，用孔傳本. 至宋，朱子令其徒蔡沈修《書集傳》，為後世科舉之法焉. 明清二代，疑古之風熾，又朱熹嘗言「古文經易讀，不若今文之敖牙」，學者咸排古文《尚書》以為僞，至閻若璩作《古文尚書疏證》而定焉. 時雖有毛奇齡為《古文尚書冤辭》欲駁閻說，終未能勝之. 究《尚書》是非僞書，民國及近世學者多惑于此. 而及此世，多有學者稱古文實非僞書也. 近世注《書》者，以周秉鈞之作為上. 二零零八年，探發尚書佚篇多章，付之清華大學，中特以傅說之命爲上，究其辭則不契於偽古文，此則真古文也，是以真偽甄矣.
論言
世之書論《書》者衆，而漢隋之論可備矣，錄之於下：
一者：《漢書》謂：「《書》之所起遠矣，至孔子纂焉，上斷於堯，下訖於秦，凡百篇，而為之序，言其作意. 《書》者，古之號令，號令於眾，其言不立具，則聽受施行者弗曉. 」
一者：《隋書‧經籍志》曰：「《書》之所興，蓋與文字俱起. 孔子觀《書》周室，得舜|虞、夏、商、周四代之典，刪其善者，上自虞，下至周，為百篇，編而序之. 遭秦滅學，至漢，唯濟南伏生口傳二十八篇. 又河內女子得《泰誓》一篇，獻之. 伏生作《尚書傳》四十一篇，以授同郡張生，張生授千乘歐陽生，歐陽生授同郡倪寬，寬授歐陽生之子，世世傳之，至曾孫歐陽高，謂之《尚書》歐陽之學. 又有夏侯都尉，受業於張生，以授族子始昌，始昌傳族子勝，為大夏侯之學. 勝傳從子建，別為小夏侯之學. 故有歐陽，大小夏侯，三家並立. 訖漢東京，相傳不絕，而歐陽最盛. 初漢武帝時，魯恭王壞孔子舊宅，得其末孫惠所藏之書，字皆古文. 孔安國以今文校之，得二十五篇. 其《泰誓》與河內女子所獻不同. 又濟南伏生所誦，有五篇相合. 安國並依古文，開其篇第，以隸古字寫之，合成五十八篇. 其餘篇簡錯亂，不可復讀，並送之官府. 安國又為五十八篇作傳，會巫蠱事起，不得奏上，私傳其業於都尉朝，朝授膠東庸生，謂之《尚書古文》之學，而未得立. 後漢扶風杜林，傳《古文尚書》，同郡賈逵為之作訓，馬融作傳，鄭玄亦為之注. 然其所傳，唯二十九篇，又雜以今文，非孔舊本. 自餘絕無師說. 」
張岱
張岱，浙江紹興人，又名維城，初字宗子，人稱石公，即字石公. 號陶庵、天孫，別號蝶庵居士，晚號六休居士. 縮圖|張岱 生於萬曆丁酉八月二十五日卯時，魯國相張耀芳子也. 母陶宜人，祖父張汝霖，曾祖父張元忭，諡文恭，高祖父張天復，嘗拜太僕寺卿. 妻劉氏. 有六子、十女.
漢清河孝王
漢清河孝王，名慶，章帝子也. 母宋貴人. 建初四年立为皇太子. 其后竇皇后誣宋貴人欲作蛊道祝诅. 建初七年，章帝废太子慶為清河王，立皇太子肇，宋貴人飲藥而亡. 慶知避嫌畏祸，不敢言及宋氏，為章帝怜爱. 和帝立，佐和帝誅除外戚竇氏. 年二十九薨，谥孝王. 子祜為安帝.
張岱
幼多痰疾，養於外大母馬太夫人者十年. 才華橫溢，造詣精深，尤工於小品文，或謂「小品聖手」. 好著書，其所成者，有《石匱書》二百廿卷、《張氏家譜》、《義烈傳》、《瑯嬛文集》六卷、《明易》、《大易用》、《史闕》、《四書遇》、《陶庵夢憶》八卷、《說鈴》、《昌谷解》、《快園道古》、《傒囊十集》、《西湖夢尋》五卷、《壹卷冰雪文》、《夜航船》、《三不朽圖贊》、《琯朗乞巧錄》、《陶庵肘後》、《義烈傳》等行世.
尚書
論言
朱子《尚書二》“洪範”曰：「讀尚書有一箇法，半截曉得，半截曉不得. 曉得底看；曉不得底且闕之，不可強通，強通則穿鑿. 」
張岱
高曾祖三代進士，養尊處優. 「少為紈絝子弟，極愛繁華，好精舍，好美婢，好孌童，好鮮衣，好美食，好駿馬，好華燈，好煙火，好梨園，好鼓吹，好古董，好花鳥，兼以茶淫橘虐，書蠹詩魔」 ，友祁彪佳.
岱幼甚嗜書，大父曰：「諸孫中惟爾好書，爾要看者，隨意攜去. 」 精于品茗，三叔九娥（張炳芳）知松蘿焙法，遂偕之製新茗，循其顏色，戲乎之曰「蘭雪」. 越四五年，一鬨如市. 識琴藝，學於王本吾. 半年，習《石上流泉》曲，技猶疏澀. 工於明史，或贊之曰「浙東四大史家」，與談遷、萬斯同、查繼佐齊名. 好饈餚小鮮，據其所記，「一到十月，余與友人兄弟輩立蟹會」
年譜
萬曆廿九年，歲辛丑. 岱父叔輩張燈龍山. 志於《陶庵夢憶・卷八・龍山放燈》「萬曆辛丑年，父叔輩張燈龍山，剡木為架者百，塗以丹雘，悅以文錦，一燈三之. 」
萬曆卌四年，歲丙辰. 岱妻劉氏.
泰昌元年九月，歲庚申. 母陶氏歿. 十壹月，岱之父張耀芳以食發痰，疾病. 岱謂醫有興，始收方，後卅年作《陶庵肘後》.
崇禎元年三月，歲戊辰. 岱《義烈傳》成，將刊行，因在家中壽芝樓燭為序. 岱有感明代史書多有闕，例不善，無佳文，於是始作《微修史檄》，即《石匱書》.
崇禎七年十月，歲甲戌. 岱攜朱楚生往不繫園看紅葉. 志於《陶庵夢憶・卷四・不繫園》
弘光元年，歲乙酉，岱避方國安兵入剡. 志於《陶庵夢憶・卷二・三世藏書》：「乙酉避兵入剡，略攜數簏隨行，而所存者為方兵所據，日裂以吹烟，并舁至江干，籍甲內攩箭彈，四十年所積，亦一日盡失. 」
康熙十九年九月，歲庚申. 岱《琯朗乞巧錄》成，自作序.
康熙廿三年，歲甲子. 岱卒，年八十四，葬山陰裏，斯日不考.
評
「蓋其為文，不主壹家，而別以成其家，故能醇乎其醇，亦復出奇盡變，所謂“文中之烏獲，而後來之鬥杓也. 」——清 王雨謙《瑯嬛文集序》
「余友張陶庵，筆具化工. 其所記遊，有酈道元之博奧，有劉同人之生辣，有袁中郎之倩麗，有王季重之詼諧，無所不有；其壹種空靈晶映之氣，尋其筆墨，又壹無所有. 為西湖傳神寫照，政在阿堵矣. 」—祁彪佳《西湖夢尋序》
= 據 =
北匈奴
北匈奴，匈奴分支也，居漠北.
分類:匈奴書
漢匈戰爭
漢匈戰爭，元光二年起，永元元年竇憲大破北匈奴燕然勒石止，歷百三十年.
分類:漢紀事
海湖莊園
縮圖 海湖莊園，西班牙文喚「Mar-a-Lago」，處花旗國佛州之棕櫚灘，地一十五畝，富賈暨前總統川普之私邸也. 二〇二二年八月，聯邦調查局入室搜之.
分類:佛羅里達州
南匈奴
分類:匈奴書
漢光文帝
漢光文帝諱淵，字元海，匈奴人，立漢趙.
分類:前趙志
非黑非白之世貊莞爾焉
《非黑非白之世貊莞爾焉》，扶桑電視劇，讀賣電視臺作.
據
分類:令和電視劇
木衛四
木衛四，亦稱卡利斯托（Callisto）者，木星之衛星也. 論及大小，居諸衛星第三，木衛第二. 義大利人伽利略就而考之，乃伽利略衛星之一.
粵大記
右|縮圖|347x347像素|《粵大記》中「春花落」(即青衣島) 的記載 ，為明郭棐所著專志，載廣東地方誌、人物、典章制度. 始修於萬曆五年，至萬曆廿三年完稿，歷時十八年.
整數
算
整數有三：正整數，零，負整數也. 正整數者，自然數也；負整數者，自然數之負也（泰西記曰「−n」，而n為自然數也. ）
粵大記
亦存䢤、、、、、等地名，以示明時之港人已盛.
晉懷帝
晉孝懷皇帝諱熾，字豐度，武帝第二十五子也. 晉朝皇帝. 光熙元年十一月庚午，孝惠帝崩. 癸酉，卽皇帝位，大赦. 丁未，帝遇弑，崩于平陽，時年三十.
粵大記
文
全書共計三十二卷，分事紀、科弟、宦績、獻徵、政事五類，傳廣東人五百七十四，與粵相關者四百二十一人.
全書以人物為主，輔以記事；以歷史為主、輔以地理；以敘述為主，輔以評論.
意義
書末附有「廣東沿海圖」，詳錄廣東沿海之稱（含之今重要聚落），如、（今）、及（今）等，是以尋古探今，不可估量. 置中|縮圖|913x913像素|明朝萬曆二十三年《粵大記·廣東沿海圖》節錄重繪，圖上為南、圖左為東
圖中，為今；對岸，乃今之. 惟島嶼之位稱恐為錯配，如之位者似；方為；而者，似所在，如此類推.
古今地名對照
<div style="position:relative; top:0px; left:0px; "> 古今名字一致者有、、、黃泥涌、（或作「咀」）、、、、、、、等，及部分如、.
整數
算
負二，尚欠二也，此為負數之本義也. 然以買為正，賣為負；上為正，下為負；亦無不可. 故劉徽曰：「两算得失相反，要令正負以名之. 」
劉徽亦曰：「欲算和差，當以正負術. 」.
黑執事
《黑執事》，日本國畫師樞簗所作漫畫也. 平成二十年十月二日，篠原俊哉導演，岡田麿里監督，以原著改動畫而映，至廿一年十一月一日終. 廿二年七月一日續映，至是年九月十六日終. 廿六年七月一日，該作三映，阿部記之導演，吉野弘幸監督之，至是年十一月十五日終幕，凡三部.
整數
算
求和者，異名相除，同名相益，正無入正之，負無入負之.
黑執事
概述
西元一八八八年，正值英吉利維多利亞女王治世，英國雄峙天下，富有四海，號曰「日不落」. 英吉利域內安泰豐盈，國勢雖日盛. 然富者愈富，貧者愈貧，京師倫敦之黎庶亦頗有菜色，於是犯罪滋擾不絕. 女王遂授貴族凡多姆海伍氏以督察之柄，凡海內黑道有不法者，悉由其處分，時號曰「女王之犬」.
要角
分類:平成漫畫 分類:平成動畫
整數
算
（若「m≥n」，有「 m + −n = m-n ，−m + n = −(m-n)」；若「m≤n」，有「 m + −n = −(n-m) ，−m + n = n-m」. 「m + n = m+n ，−m + −n = −(m+n)」. 「0+m = m」. 「0 + −m = −m」. ）
求差者，同名相除，異名相益，正無入負之，負無入正之.
（若「m≥n」，有「 m-n = m-n ，−m - −n = −(m-n)」；若「m≤n」，有「 m - n = -(n-m) ，−m - −n = - −(n-m) = n-m」. 「m - −n = m+n ，−m - n = −(m+n)」. 「0-m = −m」. 「0 - −m = m」. ）
求積法：同名正之，異名負之.
（「m×n = mn ，−m×−n = mn」. 「m×−n =−mn ，−m ×n = −mn」. ）
去其名，曰絕對值. （「|m| = |−m| = m」. ）
集
當世數學，空集生自然數，然後整數、分數、實數、複數. 然自然數何生整數？
取自然數甲乙（記曰「(a,b)」），定義一集，曰甲去乙（記曰「a-b」）. 凡自然數丙丁（記曰「(c,d)」），甲丁之和同乎乙丙者，則收其中（記曰「a-b={(c,d) : a+d=b+c}」）.
於是，零去二同乎二去四，三去五，曰負二. 三去零同乎七去四，五去二，曰三. 噫，以此觀之，則自然數三與整數三誠異哉.
性
整數之集，乃環之屬矣.
皇帝
皇帝可為︰
烏 (密克羅尼西亞聯邦)
烏，在密克羅尼西亞聯邦波納佩州. 在島之東北. 西元二千八年，口凡二千二百八十九. 地名舉世最短.
引據
分類:大洋洲地理志
阿茲特克哲學
阿茲特克哲學者，美洲哲學之最深演者也. 其堪輿之說，實為二元論，然其顯為特性，謂之辯證一元論. 靡暨哲學，倫理學、美學悉有及之也. 然其地諸子智者，未有細分之，嘗以全感觀之，以詩、樂徵之也.
形而上學
其子學之核心，蓋辯證一元論是也. 有形而上者存焉，其徵於諸表象，然亦有勝之，蓋其非全然徵於諸表象. 其為樸，亦動變之力也，其可再生，化為六合，其地人謂之天.
若言其宇，非構建者，亦非異於天，蓋天化之. 天者，弗為「是然」亦「非是然」，而為「生」也. 此之動變，乃遺二元之亘，若小己之於非小己，有生之於無生，生之於死，此二元蓋天之雙峙，峙襲有常，後越於二元之變.
夫此二元，以雙重之天而宰造陰陽二神以顯然. 此二神者，一曰二分夫，二曰二分妻也. 人之思理，僅嘗以無窮相而入，無以全然知之. 此類相面，蓋萬神殿之諸神所化，猶見以「化宰」之祭也.
以樂而制色！以樂而匠人！
自茲以往兮，將湮鷙虎.
輿甚廣兮，當生於畫.
墨塗汚兮，當散萬物.
誼情聖兮，悉以去矣.
生之於世兮，惟陰影存焉.
員輿甚廣兮，吾生於彼畫.
盤谷銀行
盤谷銀行（泰文曰：ธนาคารกรุงเทพ，SET代碼：BBL）者，泰王國次大之銀行也，全亞洲曾居五. 蓋由陳弼臣（泰文曰：ชิน โสภณพนิช）創於一九四四年 ，未已，弼臣與泰朝廷欠和，旋離職居港至其仙逝於一九八八年，傳位其次子， 今其孫Chartsiri Sophonpanich繼之.
本部設於曼谷市隆（Silom），今全國分行八百三十，東京、香港、台北皆有分行，員三萬餘.
多倫多
多倫多，加拿大安大略省府也，國之要邑，其大冠安大略省. 丙申年，口二百七十三萬餘. 若計其郭，則約六百四一十萬.
名勝繁多，若加拿大國家電視塔、多倫多動物園、卡薩羅馬城堡者.
史
一七九三年五月，約翰·格雷夫斯·西姆科，上加拿大總督也，立邑於今多倫多，名之約克，時上加拿大假都也.
分類:安大略地方志
棕櫚灘
縮圖 棕櫚灘，處花旗國佛州之東南.
分類:佛羅里達州
黎太祖
大越黎家太祖高皇帝，諱利，清化梁江人也. 曾祖誨過梁江藍山鄉，以其地可為一方君長，遂居而營業. 傳於子汀，有眾至千餘人，為一方巨賈. 汀生曠，娶雷陽主山女鄭蒼，昌符九年生利於主山.
其時，陳氏已衰，重臣胡季犛篡位，改國號大虞. 大明乘國中有事，南下亡虞，以故地置省. 利心恚之，棲迹藍山，本欲苟全性命而已，初無取天下之心. 及明虐愈甚，民命弗堪，凡有智識者，皆被其害. 利罄家所有以奉事之，冀其免禍，而明害利之心曾不少恕，乃舉義兵.
永樂十六年正月，利起兵藍山，號平定王，據至靈山、藍山鄉等處，與明戰，相持不決. 後以乂安險要，地大人眾，略之以為立足. 其軍所經處，於民秋毫無犯，遂得眾心，乃相與併力，圍明軍於乂安城. 乂安既定，乃下新平、順化.
宣德元年夏四月乙丑，成山侯王通為征夷將軍充總兵官，討黎利，尚書陳洽參贊軍務，陳智、方政奪官從立功. 丙申，詔赦交阯，許黎利自新.
宣德元年冬十月，破明師於崒洞，明人僅守數城云爾.
宣德元年冬十一月乙未，成山侯王通擊黎利於應平，敗績，尚書陳洽死之.
宣德元年冬十二月乙酉，征南將軍總兵官黔國公沐晟帥興安伯徐亨、新甯伯譚忠，征虜副將軍安遠侯柳升帥保定伯梁銘都督崔聚，由雲南、廣西分道討黎利，兵部尚書李慶參贊軍務. 乃佯與利和，陰報明，求益遣兵為援. 利聞之，謂其眾曰：「今柳升之來，途路遼遠，人必疲勞，吾以逸待勞，蔑不勝矣. 」令佯退誘敵. 征虜副將軍安遠侯柳升進兵，見利軍每敗，心易之，自將百騎，追至支棱馬鞍山，中利軍伏，陷泥沼，利軍鏢殺之. 明師潰，利軍追亡逐北，大破之. 爾後，明乃決與利和. 其時，越方之民念陳氏，利乃使明為陳暠求封，許之. 通乃北還. 國中由是初定.
三年，利臣阮廌為《平吳大誥》，陳其得國之由. 乃以暠冒為陳氏後，殺暠即皇帝位，國號大越，改元順天，都東京. 又請封於明，初明許以陳氏為安南王，帝對以「大集國人，遍求陳氏子孫，的無見存」，四年、永樂廿九年乃令帝權署安南國事，封安南國王.
帝立國子監於京師，令府路設學. 設明經，除四品以下官職. 效唐律，而以嚴治國. 革地理，均田土，減兵額，與民更始. 其叛者，輒親平之. 利又性忌，功臣有以讒言而誅者.
五年，帝以哀牢嘗背盟，擊之. 同年，擊忙禮州、復禮州.
東南大學
東南大學者，華夏之大學也，在寧. 大清光緒二十八年，兩江總督劉坤一上折，籌辦三江師範學堂. 倡男女同校，開九州先河. 西元一九二八年，改立國立中央大學，民國學府之首善也. 訓曰，止於至善.
黎太祖
六年，帝崩，年四十九. 葬藍山永陵. 太子元龍嗣.
東南大學
分類:中華人民共和國大學
黎太祖
今越南有傳言，帝嘗遊還劍湖，忽見斑鱉，取利劍去. 蓋其劍，護國器也. 越人因以斑鱉為神龜云.
自然數
自然數者，為一、二、三、四等，泰西人以為不言而喻，蓋「自然」之數也. 或曰正整數，或曰非負整數，觀乎零為自然數否. 若夫零者，自然數耶？非自然數耶？無定案也. 今中華人民共和國教育部以零為自然數也. 聚之成集，記曰\mathbb{N}.
自然數有四用：一乃數量，曰基數；二乃次序，曰序數；三乃歸納法；四乃實數. 此四用之引申，殆盡一切數學，故公理集論亦以自然數起，見無窮公理. 自然數之學，曰數論.
算
自然數者，物之數量也.
有數若干，取物若干. 若有二數，則共取二數之和也. 從大數取走小數，則得二數之差耳.
有數甲乙，甲個乙相加，曰甲乙之積. 以乙減甲，減之又減，至不能減，所減次數，曰商.
集
既為不說自明之數，何以定義耶？誠非易事也. 今多宗疇人皮亞諾（Peano）及馮諾曼（John von Neumann）之定義.
皮亞諾公理
皮亞諾曰，凡合五公理之集，可作自然數集觀：
如是，則以「本」為零，零生一，一生二，二生三，三生萬物.
溤諾曼定義
溤諾曼曰：「皮亞諾公理善，然則何者為「本」，何者為「後」也？」
遂以空集為「本」，以含己之集與己並（記曰「」）為「後」. 如是，則零為無物之集（），一為合零之集（記曰「1=」），二為合「零、一」之集（記曰「2=」），三為含「零、一、二」之集（記曰「3=」），類推可也.
有問：「不若以二物之集為二，三物之集為三，何以如此費周章？」
答曰：「不知三，則何謂三物之集耶？此乃遁環論證也. 吾之法則無此弊然. 從此，凡與吾定義之三有一一對應者，可稱為三物之集也. 」
算
物加一者，物後也.
甲（a）加零為己（記曰「a+0=a」），甲加乙（b）後同乎甲乙和之後（記曰「a+(b+1)=(a+b)+1」），合此二者，加法是也. 甲乘零為零（記曰「a0=0」），甲乘乙後同乎甲乙之積加甲（記曰「a(b+1)=(ab)+a」），合此二者，乘法是也.
若有數加乙等於甲，則謂之甲減乙（記曰「a-b」）. 若有數乘乙等於甲，則謂之乙除甲（記曰「a/b」）.
此四者，當世數學之四則定義也.
史
殆無一文明不知有數，有南美亞瑪遜皮拉罕人，不知有三四，世所罕見. 上古之人曰數，正整數也. 古希臘人不以分數為數，只知二數之比. 數系擴張，負數、無理數生，歐洲人惡之，曰：「非自然數也. 」
零者，無也. 古瑪雅人、印度人、中國人，最先用零者也. 然印度、中國可有交流？未有定案也. 零入歐洲，學者甚惡之，然商人喜其便利.
康托爾立集論，創基數，然不甚嚴謹. 溤諾曼曰：「若以零為自然數，則可嚴謹定義基數也. 」故有溤諾曼定義，亦開零乃自然數之爭.
今疇人各取所需. 電腦之學，因記憶體始於零，故喜以零為自然數；數論者，零多不便，故喜以一為自然數之始.
而國
而國，中原網語也.
分類:中華人民共和國紀事 分類:網絡之俗
漢濟北惠王
漢濟北惠王，名壽，章帝子也. 母申貴人. 和帝永元二年封濟北王. 分太山郡为國. 得留京師，恩寵有加. 和帝崩，乃就國. 壽立三十一年薨，谥惠王. 子節王登嗣. 安帝崩，壽子北鄉侯懿為帝.
咂舌
咂舌，動舌於口腔，而爲嘖嘖之聲. 用於語者，曰咂嘴音也.
法蘭克王國
縮圖|羅馬教宗施洗於克洛維一世 法蘭克王國者，泰西古國也，克洛維一世立之.
分類:歐洲史
分數
分數，整數之比也，舊曰有理數. 聚以成集，則記曰\mathbb{Q}.
算
欲算分數之和、差、積、商，當從齊同之法. 漢劉徽曰︰「凡母互乘子謂之齊，群母相乘謂之同. 同者，相與通同共一母也；齊者，子與母齊，勢不可失本數也. 」
故欲合數分數，當從合分術，以母互乘子，并以為實，母相乘為法，實如法而一. 不滿法者，以法命之. 其母同者，直相從之. （記曰「」）；欲相減之，則從減分術，以母互乘子，以後減前 ，餘為實，母相乘為法，實如法而一. （記曰「」）；欲相乘之，則從乘分術，以母相乘為法，子相乘為實，實如法而一（記曰「」. ）；欲相除之，則易除數之母子，復以乘分術算之（記曰「」）.
子除母，曰倒數. 取其正數，曰絕對值.
集
當世數學，空集生自然數，然後整數、分數、實數、複數. 然整數何生分數？
取整數甲乙（記曰「(a,b)」）而乙非零，定義一集，曰「乙分之甲」（記曰「a/b」）. 凡整數丙丁（記曰「(c,d)」），甲丁之積同乎乙丙者，則收其中（記曰「a/b={(c,d) : ad=bc」）.
由是，「二分之一」同乎「四分之二」、「負六分之負三」；「負三分之四」同乎「六分之負八」、「負九分之十二」耳.
性
分數之集，乃域之屬矣.
泰王國股票交易所
泰王國股票交易所（泰文曰：ตลาดหลักทรัพย์แห่งประเทศไทย，英文曰：Stock Exchange of Thailand），始於一九六二年，初名曼谷股票交易所，凡一十年乃終之.
一九七二年，泰國官府立法曰商業監控修正案第五十八. 越明年，泰王國證圈交易所乃成運作於曼谷. 凡一十九年，一九九一年易今名.
指數
今有SET-15、SET-50及SET-100. 下列為SET-15入指各成份股（二零零六年十月）
三代
「三代」之謂，初見於《論語·衛靈公第十五》：「斯民也，三代之所以直道而行也. 」戰國時，「三代」單指夏、商、西周，至秦以降，方納入東周，並沿用之.
據
分類:先三代書
吾今征伐
《夫今征伐》，丹麥軍歌也. 中華民國總統候選人韓國瑜歌之.
歌詞
吾今征伐
一人同吾行，阿，一人同吾行
汝勿同吾行，吾今征伐
若吾不死，吾會回鄉視汝
若敵不侵吾國，吾何離汝
然國內人民需吾來保
吾今征乏，視此已故
再會，再會，再會 分類:丹麥歌曲 分類:軍事 分類:韓國瑜
兼愛
兼愛者，墨之所宗也. 墨子謂之「兼相愛」. 見諸《墨子·兼愛》. 其理法源於「天志」之說，循天志者，世人得以兼相愛，交相利，反之者，墨子謂之「別相惡，交相賊」也.
詮述
所謂聖人，治天下者也，必知亂之所起，焉能治之也. 而亂之所起，蓋墨子言蓋世人不相愛也. 後墨子嘗論盜賊者，賊愛其室，弗愛他室，是故利己弗利他，此不相愛者也. 若天下兼相愛，國不想攻，家不相愛，此為治也. 聖人即以政為業，惡得不禁惡而勸愛邪？是故必興天下之利，除去天下之害，墨子以為，天下之害蓋相害而生焉，亦此之過，強必執弱，富必侮貧，貴必敖賤，詐必欺愚也.
即是成，亦當非之，何以易之邪？墨子言曰：「以兼相愛交相利之法易之. 」昔世人以為難及之，墨子對之，謂士人不識其利，辯其故也. 若愛人得利，則人必從之，是故兼愛之難，蓋上弗以為政，士不以為行故也. 有人言「然，乃若兼則善矣. 雖然，不可行之物也. 」墨子對之，昔禹治天下，疏河以利萬方之民，及至文王治西土，其不以強侮弱，不為眾庶侮鰥寡，吾今宜行矣. 是故今之君子，慾富天下，惡其貧者，悉當兼相愛，交相利也.
議
贊源以為，兼愛者，一為普世之愛；二為交相利之愛；三為愛人利人之愛；四為無級無異之愛；五為越時空之愛.
躔
由來
說文云：躔，踐也. 乃引為行步之義.
上海大學
上海大學者，略稱上大，華夏之大學也，在滬. 民國十一年肇創，名國民黨黨學，實黨內共產派系所持，赤色大本營也. 反共派起四一二事變，大學廢止. 西元一九八三年，復校. 訓曰先天下之憂而憂，後天下之樂而樂.
分類:上海市大學
蘇州大學
蘇州大學者，略稱蘇大，華夏之大學也，在吳. 大清同治十年，美利堅監理會傳教士肇創，是為存養書院. 光緒二十六年，易名東吳大學堂. 西元一九四九年後遷臺者，是為私立東吳大學，在臺北. 訓曰養天地正氣，法古今完人（Unto a Full-grown Man）.
分類:中華人民共和國大學
南斯拉夫
南斯拉夫，處巴爾幹之地，據者凡七國，曰斯洛文尼亞、曰克羅地亞、曰馬其頓、曰波士尼亞赫塞哥維納、曰黑山、曰塞爾維亞、曰科索沃.
公元一九二九年，其名始見於史. 迨一九一八年，始立國. 越十一年，其王亞歷山大一世頒定國號，曰「南斯拉夫王國」，臣民咸稱「南斯拉夫族」.
至二戰之時，南斯拉夫屢敗，終為德意志、義大利所分. 時南斯拉夫共產黨數起義. 大戰終，其首狄托當國，易國號，曰「南斯拉夫民主聯盟」，尋更曰「南斯拉夫聯邦人民共和國」. 一九六三年，復定曰「南斯拉夫社會主義聯邦共和國」. 一九八零年，狄托卒. 紛亂四起，未幾，諸邦去而自立，聯邦遂崩.
林森
林森，字子超，號長仁. 福建閩縣人，生於清同治七年.
森少好學，年十三，入鶴齡英華書院. 既卒業，供職於台北電報局. 光緒廿一年，清廷依《馬關條約》割讓台灣予日本. 森從台灣提督劉永福舉兵禦侮，台南陷，乃歸福建. 卅一年，森入中國同盟會，遂立志於革命. 及武昌起義，革命之勢席捲南北，森赴江西舉事，授民政長.
暨南大學
暨南大學者，略稱暨大，華夏之大學也，在穗. 大清光緒三十二年，肇創暨南學堂，在江寧. 屢遷閩、滬，西元一九五八年，定於粵府. 遷台者，曰國立暨南國立大學. 以育僑民為任. 訓曰忠信篤敬.
林森
二十年，滿洲事變起，國府主席蔣中正以抵禦不利辭本兼各職；十二月，國府推舉森繼任主席. 森為人恬靜淡泊，不好沽權，居元首位凡十二年，大政皆委於內閣、軍委. 廿六年，中日之役再起，日軍陷北平、天津、上海等地，森率國府播遷至重慶. 卅二年八月一日，森遇車禍創甚，旋歿，年七十有五.
暨南大學
分類:中華人民共和國大學
東北大學
東北大學者，華夏之大學也，在奉天. 東北之地，白山高，黑水滔，山川壯麗，生民質樸，地產豐美，俗習勤勞. 民國十二年，奉系軍閥張作霖肇創，倡東北自強. 今，東北之名學也，工科尤善. 訓曰自強不息，知行合一.
分類:中華人民共和國大學
李特
李特，字玄休，巴西宕渠人，其先廩君之苗裔也. 昔武落鐘離山崩，有石穴二所，其一赤如丹，一黑如漆. 有人出於赤穴者，名曰務相，姓巴氏. 有出於黑穴者，凡四姓：曰皥氏、樊氏、柏氏、鄭氏. 五姓俱出，皆爭為神，於是相與以劍刺穴屋，能著者以為廩君. 四姓莫著，而務相之劍懸焉. 又以土為船，雕畫之而浮水中，曰：「若其船浮存者，以為廩君. 」務相船又獨浮. 於是遂稱廩君，乘其土船，將其徒卒，當夷水而下，至於鹽陽. 鹽陽水神女子止廩君曰：「此魚鹽所有，地又廣大，與君俱生，可止無行. 」廩君曰：「我當為君求廩地，不能止也. 」鹽神夜從廩君宿，旦輒去為飛蟲，諸神皆從其飛，蔽日晝昏. 廩君欲殺之不可，別又不知天地東西. 如此者十日，廩君乃以青縷遺鹽神曰：「嬰此，即宜之，與汝俱生. 弗宜，將去汝. 」鹽神受而嬰之. 廩君立碭石之上，望膺有青縷者，跪而射之，中鹽神. 鹽神死，群神與俱飛者皆去，天乃開朗. 廩君復乘土船，下及夷城. 夷城石岸曲，泉水亦曲. 廩君望如穴狀，歎曰：「我新從穴中出，今又入此，奈何！」岸即為崩，廣三丈餘，而階陛相乘，廩君登之. 岸上有平石方一丈，長五尺，廩君休其上，投策計算，皆著石焉，因立城其旁而居之. 其後種類遂繁. 秦並天下，以為黔中郡，薄賦斂之，口歲出錢四十. 巴人呼賦為賨，因謂之賨人焉. 及漢高帝為漢王，募賨人平定三秦. 既而求還鄉里，高帝以其功，復同豐、沛，不供賦稅，更名其地為巴郡. 土有鹽鐵丹漆之饒，俗性剽勇，又善歌舞. 高帝愛其舞，詔樂府習之，今《巴渝舞》是也. 漢末，張魯居漢中，以鬼道教百姓，賨人敬信巫覡，多往奉之. 值天下大亂，自巴西之宕渠遷于漢中楊車阪，抄掠行旅，百姓患之，號為楊車巴. 魏武帝克漢中，特祖將五百餘家歸之，魏武帝拜為將軍，遷于略陽，北土復號之為巴氐. 特父慕，為東羌獵將.
特少仕州郡，見異當時，身長八尺，雄武善騎射，沈毅有大度. 元康中，氐齊萬年反，關西擾亂，頻歲大饑，百姓乃流移就穀，相與入漢川者數萬家. 特隨流人將入於蜀，至劍閣，箕踞太息，顧眄險阻曰：「劉禪有如此之地而面縛於人，豈非庸才邪！」同移者閻式、趙肅、李遠、任回等咸歎異之.
初，流人既至漢中，上書求寄食巴、蜀，朝議不許，遣侍御史李苾持節慰勞，且監察之，不令入劍閣. 苾至漢中，受流人貨賂，反為表曰：「流人十萬餘口，非漢中一郡所能振贍，東下荊州，水湍迅險，又無舟船. 蜀有倉儲，人復豐稔，宜令就食. 」朝廷從之，由是散在益、梁，不可禁止.
永康元年，詔征益州刺史趙廞為大長秋，以成都內史耿滕代廞. 廞遂謀叛，潛有劉氏割據之志，乃傾倉廩，振施流人，以收眾心. 特之党類皆巴西人，與廞同郡，率多勇壯，廞厚遇之，以為爪牙，故特等聚眾，專為寇盜，蜀人患之. 滕密上表，以為流人剛剽而蜀人懦弱，客主不能相制，必為亂階，宜使移還其本. 若致之險地，將恐秦雍之禍萃于梁益，必貽聖朝西顧之憂. 廞聞而惡之. 時益州文武千餘人已往迎滕，滕率眾入州，廞遣眾逆滕，戰于西門，滕敗，死之.
廞自稱大都督、大將軍、益州牧. 特弟庠與兄弟及妹夫李含、任回、上官惇、扶風李攀、始平費佗、氐苻成、隗伯等以四千騎歸廞. 廞以庠為威寇將軍，使斷北道. 庠素東羌良將，曉軍法，不用麾幟，舉矛為行伍，斬部下不用命者三人，部陣肅然. 廞惡其齊整，欲殺之而未言. 長史杜淑、司馬張粲言於廞曰：「傳云五大不在邊，將軍起兵始爾，便遣李庠握強兵於外，愚竊惑焉. 且非我族類，其心必異，倒戈授人，竊以為不可，願將軍圖之. 」廞斂容曰：「卿言正當吾意，可謂起予者商，此天使卿等成吾事也. 」會庠在門，請見廞，廞大悅，引庠見之. 庠欲觀廞意旨，再拜進曰：「今中國大亂，無復綱維，晉室當不可復興也. 明公道格天地，德被區宇，湯、武之事，實在於今. 宜應天時，順人心，拯百姓于塗炭，使物情知所歸，則天下可定，非但庸、蜀而已. ，」廞怒曰：「此豈人臣所宜言！」令淑等議之. 於是淑等上庠大逆不道，廞乃殺之，及其子侄宗族三十餘人. 廞慮特等為難，遣人喻之曰：「庠非所宜言，罪應至死，不及兄弟. 」以庠屍還特，復以特兄弟為督將，以安其眾. 牙門將許弇求為巴東監軍，杜淑、張粲固執不許. 弇怒，于廞閣下手刃殺淑、粲，淑、粲左右又殺弇，皆廞腹心也.
特兄弟既以怨廞，引兵歸綿竹. 廞恐朝廷討己，遣長史費遠、犍為太守李苾、督護常俊督萬餘人斷北道，次綿竹之石亭. 特密收合得七千餘人，夜襲遠軍，遠大潰，因放火燒之，死者十八九. 進攻成都. 廞聞兵至，驚懼不知所為. 李苾、張征等夜斬關走出，文武盡散. 廞獨與妻子乘小船走至廣都，為下人硃竺所殺. 特至成都，縱兵大掠，害西夷護軍薑發，殺廞長史袁治及廞所置守長，遣其牙門王角、李基詣洛陽陳廞之罪狀.
黑礁
《黑礁》，日本國畫師廣江禮威所作漫畫也. 平成十八年四月八日，片淵須直導演，以原著改動畫而映，至六月廿四日終. 是歲十月二日，該作續映，至十二月十八日終，凡二部. 廿二年七月十七日，復以特別篇見映，至廿三年六月廿二日終幕.
李特
先是，晉惠帝以梁州刺史羅尚為平西將軍、領護西夷校尉、益州刺史，督牙門將王敦、上庸都尉義歆、蜀郡太守徐儉、廣漢太守辛冉等凡七千餘人入蜀. 特等聞尚來，甚懼，使其弟驤于道奉迎，並貢寶物. 尚甚悅，以驤為騎督. 特及弟流復以牛酒勞尚於綿竹. 王敦、辛冉並說尚曰：「特等流人，專為盜賊，急宜梟除，可因會斬之. 」尚不納. 冉先與特有舊，因謂特曰：「故人相逢，不吉當凶矣. 」特深自猜懼.
黑礁
概述
二十一世紀以降，列國之互市日趨興盛. 時日本國有一人名曰岡島綠郎者，旭日重工供應部役員也. 岡島既受命出洋公幹，遇海盜「黑礁商會」，乃為之擒. 岡島遂從商會至泰國羅阿那普拉，俄易名為洛克，不復歸矣.
要角
分類:平成漫畫 分類:平成動畫
李特
尋有符下秦、雍州，凡流人入漢川者，皆下所在召還. 特兄輔素留鄉里，托言迎家，既至蜀，謂特曰：「中國方亂，不足復還，」特以為然，乃有雄據巴、蜀之意. 朝廷以討趙廞功，拜特宣威將軍，封長樂鄉侯，流為奮威將軍、武陽侯. 璽書下益州，條列六郡流人與特協同討廞者，將加封賞. 會辛冉以非次見征，不顧應召，又欲以滅廞為己功，乃寢朝命，不以實上. 眾咸怨之. 羅尚遣從事催遣流人，限七月上道，辛冉性貪暴，欲殺流人首領，取其資貨，乃移檄發遣. 又令梓潼太守張演于諸要施關，搜索寶貨. 特等固請，求至秋收. 流人布在梁、益，為人傭力，及聞州郡逼遣，人人愁怨，不知所為. 又知特兄弟頻請求停，皆感而恃之. 且水雨將降，年穀未登，流人無以為行資，遂相與詣特. 特乃結大營於綿竹，以處流人，移冉求自寬. 冉大怒，遣人分榜通逵，購募特兄弟，許以重賞. 特見，大懼，悉取以歸，與驤改其購云：「能送六郡之豪李、任、閻、趙、楊、上官及氐、叟侯王一首，賞百匹. 」流人既不樂移，咸往歸特，騁馬屬鞬，同聲雲集，旬月間眾過二萬. 流亦聚眾數千. 物乃分為二營，特居北營，流居東營.
特遣閻式詣羅尚，求申期. 式既至，見冉營柵沖要，謀掩流人，歎曰：「無寇而城，仇必保焉. 今而速之，亂將作矣！」又知冉及李苾意不可回，乃辭尚還綿竹. 尚謂式曰：「子且以吾意告諸流人，今聽寬矣. 」式曰：「明公惑於奸說，恐無寬理. 弱而不可輕者百姓也，今促之不以理，眾怒難犯，恐為禍不淺. 」尚曰：「然. 吾不欺子，子其行矣. 」式至綿竹，言於特曰：「尚雖云爾，然未可必信也. 何者？尚威刑不立，冉等各擁強兵，一旦為變，亦非尚所能制，深宜為備. 」特納之. 冉、苾相與謀曰：「羅侯貪而無斷，日復一日，流人得展奸計. 李特兄弟並有雄才，吾屬將為豎子虜矣. 宜為決計，不足復問之. 乃遣廣漢都尉曾元、牙門張顯、劉並等潛率步騎三萬襲特營. 羅尚聞之，亦遣督護田佐助元. 特素知之，乃繕甲厲兵，戒嚴以待之. 元等至，特安臥不動，待其眾半入，發伏擊之，殺傷者甚眾，害田佐、曾元、張顯，傳首以示尚、冉. 尚謂將佐曰：「此虜成去矣，而廣漢不用吾言，以張賊勢，今將若之何！」
於是六郡流人推特為主. 特命六郡人部曲督李含、上邽令任臧、始昌令閻式、諫議大夫李攀、陳倉令李武、陰平令李遠、將兵都尉楊褒等上書，請依梁統奉竇融故事，推特行鎮北大將軍，承制封拜，其弟流行鎮東將軍，以相鎮統. 於是進兵攻冉於廣漢. 冉眾出戰，特每破之. 尚遣李苾及費遠率眾救冉，憚特不敢進. 冉智力既窘，出奔江陽. 特入據廣漢，以李超為太守，進兵攻尚于成都. 閻式遺尚書，責其信用讒構，欲討流人，又陳特兄弟立功王室，以寧益土. 尚覽書，知特等將有大志，嬰城固守，求救于梁、寧二州. 於是特自稱使持節、大都督、鎮北大將軍，承制封拜一依竇融在河西故事. 兄輔為驃騎將軍，弟驤為驍騎將軍，長子始為武威將軍，次子蕩為鎮軍將軍，少子雄為前將軍，李含為西夷校尉，含子國離、任回、李恭、上官晶、李攀、費佗等為將帥，任臧、上官惇、楊褒、楊珪、王達、麹歆等為爪牙，李遠、李博、夕斌、嚴檉、上官琦、李濤、王懷等為僚屬，閻式為謀主，何世、趙肅為腹心. 時羅尚貪殘，為百姓患，而特與蜀人約法三章，施捨振貸，禮賢拔滯，軍政肅然. 百姓為之謠曰：「李特尚可，羅尚殺我. 」尚頻為特所敗，乃阻長圍，緣水作營，自都安至犍為七百里，與特相距.
河間王顒遣督護衙博、廣漢太守張征討特，南夷校尉李毅又遣兵五千助尚，尚遣督護張龜軍繁城，三道攻特. 特命蕩、雄襲博. 特躬擊張龜，龜眾大敗. 蕩又與博接戰連日，博亦敗績，死者太半. 蕩追博至漢德，博走葭萌. 蕩進寇巴西，巴西郡丞毛植、五官襄珍以郡降蕩. 蕩撫恤初附，百姓安之. 蕩進攻葭萌，博又遠遁，其眾盡降於蕩.
太安元年，特自稱益州牧、都督梁、益二州諸軍事、大將軍、大都督，改年建初，赦其境內. 於是進攻張征. 征依高據險，與特相持連日. 時特與蕩分為二營，徵候特營空虛，遣步兵循山攻之，特逆戰不利，山險窘逼，眾不知所為. 羅准、任道皆勸引退，特量蕩必來，故不許. 征眾至稍多，山道至狹，唯可一二人行，蕩軍不得前，謂其司馬王辛曰：「父在深寇之中，是我死日也. 」乃衣重鎧，持長矛，大呼直前，推鋒必死，殺十餘人. 征眾來相救，蕩軍皆殊死戰，征軍遂潰. 特議欲釋征還涪，蕩與王辛進曰：「征軍連戰，士卒傷殘，智勇俱竭，宜因其弊遂擒之. 若舍而寬之，征養病收亡，餘眾更合，圖之未易也. 」特從之，復進攻征，征潰圍走. 蕩水陸追之，遂害征，生擒征子存，以征喪還之. 以騫碩為德陽太守，碩略地至巴郡之墊江.
特之攻張征也，使李驤與李攀、任回、李恭屯軍毗橋，以備羅尚. 尚遣軍挑戰，驤等破之. 尚又遣數千人出戰，驤又陷破之，大獲器甲，攻燒其門. 流進次成都之北. 尚遣將張興偽降於驤，以觀虛實. 時驤軍不過二千人，興夜歸白尚，尚遣精勇萬人銜枚隨興夜襲驤營. 李攀逆戰死，驤及將士奔於流柵，與流並力回攻尚軍. 尚軍亂，敗還者十一二. 晉梁州刺史許雄遣軍攻特，特陷破之，進擊，破尚水上軍，遂寇成都. 蜀郡太守徐儉以小城降，特以李瑾為蜀郡太守以撫之. 羅尚據大城自守. 流進屯江西，尚懼，遣使求和.
是時蜀人危懼，並結村堡，請命於特，特遣人安撫之. 益州從事任明說尚曰：「特既凶逆，侵暴百姓，又分人散眾，在諸村堡，驕怠無備，是天亡之也. 可告諸村，密克期日，內外擊之，破之必矣. 」尚從之. 明先偽降特，特問城中虛實，明曰：「米穀已欲盡，但有貨帛耳. 」因求省家，特許之. 明潛說諸村，諸村悉聽命. 還報尚，尚許如期出軍，諸村亦許一時赴會.
二年，惠帝遣荊州刺史宋岱、建平太守孫阜救尚. 阜已次德陽，特遣蕩督李璜助任臧距阜. 尚遣大眾奄襲特營，連戰二日，眾少不敵，特軍大敗，收合餘卒，引趣新繁. 尚軍引還，特復追之，轉戰三十餘里，尚出大軍逆戰，特軍敗績，斬特及李輔、李遠，皆焚屍，傳首洛陽，在位二年. 其子雄稱王，追諡特景王，及建號，追尊曰景皇帝，廟號始祖.
分類:十六國世家
明 (蛤蜊)
明者，一北極蛤也. 多細胞動物至壽者也. 初估四百零五歲，當生於明萬曆，後更於五百零七歲，乃弘治二年，故名「明」.
二〇〇六年，冰島海底覓之，取之究，不察其壽，凍櫃置之，撬之以究，卒.
據
分類:動物
祭文
祭文者，哀祭類文字之一體，其源可溯及三代. 人告於鬼神者，《詩》之〈黃鳥〉、〈二子乘舟〉，《書》之〈武成〉、〈金滕〉祝辭，《左傳》 荀偃 ， 趙簡 告辭者. 其名多樣，曰祭文、曰弔文、曰哀辭、曰誄、曰告祭、曰祝文、曰願文、曰招魂等皆是.
古之祭告天地、山川、社稷、宗廟，雖亦用祭文，特其意祇限於禮記頌祝而已. 後世之祭文，則多用以祭奠死者，兼讚言行，藉致哀思.
祭文之作，以東漢杜篤〈祭延鐘文〉傳世最早. 此後代有名篇，如用以追祭先賢者，有顏延年〈祭屈原文〉、韓愈〈祭田橫墓文〉；用以祭親屬者，有劉令嫻〈祭夫徐敬業文〉、韓愈〈祭鄭夫人文〉、〈祭十二郎文〉、〈祭女挐女文〉；用以祭師友者，有李翱之〈祭吏部韓侍郎文〉，歐陽修〈祭石曼卿文〉；用以祭袍澤者，有唐太宗〈祭征遼戰亡將上文〉；用以代機關團體公祭者，有蘇轍〈代三省祭司馬丞相文〉. 至於陶潛之〈自祭文〉，僅屬遊戲筆墨，所以自申其鬱勃感憤之情耳.
祭文之體裁，有散文，韻語之分；韻語又有四言、六言、雜言、騷賦、駢儷等種種不同. 散文而外，通用者以四言及騷賦居多，用駢儷者少. 蓋祭文所以寓哀傷，以切當惻愴為得體；用駢儷即易趨於藻麗，辭華而實靡，情鬱而不宣，皆非斯文之正則也. 故姚鼎古交辭類纂序於哀祭類云：「楚人之辭最工，後世惟退之、介甫而已. 」
今陸、港、澳、臺習乎中學者，需學文言文數篇，其中不乏名家之祭文.
據
分類:語文
野野村秀樹
野野村秀樹，日本漫畫家結社也.
分類:平成漫畫
華中師範大學
華中師範大學者，略稱華中師大，華夏之大學也，在漢. 光緒二十九年，美利堅聖公會傳教士文惠廉肇創之文華書院，增大學部，是為其源. 西元一九二四年，合併私立華中大學，基督教會大學堂也. 西元一九八五年，定名華中師範大學，鄧小平題詞. 訓曰求實創新，立德樹人.
分類:中華人民共和國大學
工作細胞
《工作細胞》，扶桑漫畫. 清水茜作. 亦改爲動畫，平成三十年七月八日至九月三十日，映乎電視.
分類:平成漫畫 分類:平成動畫
裸猿 (漫畫家)
naked ape，日本漫畫家結社也. 以逢川里羅並中村友美二人合立.
分類:平成漫畫
張作霖
張作霖，字雨亭，小字老疙瘩，奉天海城人，中華民國陸海軍大元帥也.
分類:民國本紀
漢勃海孝王
漢勃海孝王，名鴻，章帝曾孫，千乘貞王伉之孫，樂安夷王寵子也. 安帝崩，鴻始就國. 鴻生質帝，質帝立，梁太后下詔，以樂安國土卑溼，租委鮮薄，改封鴻勃海王. 立二十六年薨，諡為孝王，無子，太后立桓帝弟蠡吾侯悝為勃海王.
湯姆·穆爾
上尉湯姆·穆爾爵士，英國西約克基斯利人，一九二〇年四月卅日生，出梓人家，文法學校畢業，遂習土木. 三九年，二戰方起，湯姆入役，駐康瓦爾，遷少尉，駐印度，假授上尉，戰蘭里島. 日軍降，駐蘇門答臘，實授上尉. 返英，任多塞特博溫頓甲車教員.
數
數，計也. 古以自然數為數，然後有分數、整數、實數、複數、代數數、超越數、四元數、八元數、超實數、超複數.
湯姆·穆爾
後退役，任總經理於制砼公司. 威靈頓公爵團老兵復契之會，湯姆恆舉行之焉. 好機車，常著賽衣號二十三者從賽事. 二〇二〇年，值期頤之年，逢己亥大疫，湯姆環居所行百圍俟誕辰，以籌英鎊千金饋醫者；舉世為動，至誕辰朝，得三千萬金，因封騎士. 次年二月二日，感疫卒，葬貝德福德.
韓休沐
韓休沐，網絡之俗，放期蓋民國百有九年中華民國總統選舉，韓國瑜選舉而休沐，則其民用之. 韓國瑜，屬中華民國中國國民黨，高雄市長也.
分類:民國臺灣紀事 分類:網絡之俗 分類:韓國瑜
民芟行動
民芟行動，社會運動，以罷韓國瑜為由，號「草弗包火，倚諸位芟」. 韓國瑜，屬中華民國中國國民黨，高雄市長也.
分類:民國臺灣紀事 分類:韓國瑜
楊食我
楊食我，姬姓，羊舌氏，諱伯石，字食我，春秋時晉公族.
傳
春秋時，晉公族之中有封於羊舌者，故謂羊舌氏. 羊舌氏之一人曰羊舌肸，字叔向，以博學、德高而名於列國，乃晉太傅，名賢. 晉君則以楊城封之，故又謂楊肸. 楊肸有子曰伯石，字食我. 楊食我又與祁奚之孫祁盈為友. 晉頃公十二年，祁盈之二臣祁勝與鄔芷相易妻子. 盈以二人囚之. 大夫荀躒得祁勝之賂，乃至晉頃公處言盈私執二臣，頃公遂執祁盈矣. 楊食我以晉侯所事不公，則為祁家殺祁勝與鄔芷. 頃公怒，使諸家公卿滅祁、羊舌兩族，殺祁盈及楊食我，其地分之. 食我子孫奔華，則以地為姓，遂為楊氏，奉楊食我為楊氏之祖.
家世
晉武公子楊伯僑，生文，文生突，羊舌大夫也. 又云，晉之公族食邑於羊舌，凡三縣，一曰銅鞮，二曰楊氏，三曰平陽. 突生職，職生五子，赤、肸、鮒、虎、季夙. 赤字伯華，為銅鞮大夫，生子容. 肸字叔向，亦曰叔譽，鮒字叔魚，虎字叔羆，號羊舌四族. 叔向，晉大傅，食采楊氏，其地平陽楊氏縣是也. 叔向生伯石，字食我，以邑為氏曰楊氏，黨於祁盈，盈得罪於晉，並滅羊舌氏. 叔向子孫逃於華山仙穀，遂居華陰.
分類:周列傳
資治通鑑
《資治通鑑》者，編年史書也，宋司馬光所撰. 卷二百九十，考異、目錄各三十卷，計三百萬言. 以年月為目，上起周烈王二十三年，下迄後周世宗顯德六年. 宋治平三年，光成《通誌》八卷，呈英宗御覽，時《通誌》止戰國秦朝事爾，英宗詔光設書局續修. 後光雖宦海沉浮，書局則隨身而設. 神宗踐祚，開經筵，光進讀《通誌》，神宗以為「鑑於往事，有資於治道」，賜名《資治通鑑》. 王安石新政，光與之爭，不果，致仕歸洛，專修《通鑑》. 元豐七年書成，自治平三年開局，已十九年矣. 後黃庭堅閱《通鑑》稿百卷，未見一潦草字，其嚴謹如此. 後世學者，多稱除史記無可過於《通鑑》者也.
體例
記事上起周威烈王二十三年，下迄五代后周世宗顯德六年；即自三家分晉始，而終於趙宋建立前. 共十二代，一千三百二十六年之歷史.
編年為十六紀，計有：《周紀》五卷、《秦紀》三卷、《漢紀》六十卷、《魏紀》十卷、《晉紀》四十卷、《宋紀》十六卷、《齊紀》十卷、《梁紀》二十二卷、《陳紀》十卷、《隋紀》八卷、《唐紀》八十一卷、《後梁紀》六卷、《後唐紀》八卷、《後晉紀》六卷、《後漢紀》四卷、《後周紀》五卷.
迭事
卷首序言為宋神宗賜. 爾後黨爭之際新黨欲禁廢此書而未成事，賴神宗序也.
清胡三省有注本《資治通鑑音注》，後世版本中以此最為流行.
木皿泉
木皿泉，日本漫畫家結社也. 以和泉務並妻鹿年季子二人合立.
分類:平成小說
加藤和彥
加藤和彥，日本音樂家也，生於昭和二十二年三月二十一日.
其人初主唱於樂隊「民謠十字軍」，後與妻福井美佳等共創「施虐者美佳樂隊」. 二人因故離婚，「施虐者美佳樂隊」遂散.
一九七七年，娶安井一美，夫妻攜手創曲無數，乃日本樂壇佳話也. 一九九四年，一美罹癌而逝.
二〇〇六年，「施虐者美佳樂隊」再始.
二〇〇九年十月十七日，於長野縣輕井澤町投繯自盡，年六十二.
分類:昭和列傳 分類:京都府列傳
恩巴勒斯
恩巴勒斯，在美國明尼蘇達州聖路易斯縣.
分類:明尼蘇達州
歐藏喜
者，臺灣人，事優伶.
分類:優伶 分類:臺南市列傳
柏林
縮圖|柏林 柏林者，德意志聯邦國之都也，亦是該國最大之都市也. 今城內有口凡三百四十餘萬，計及郊則四百餘萬焉. 西曆一九四五年，東西德分治，析柏林為東西二城.
傳習錄
《傳習錄》，王守仁門人徐愛、陸澄、薛侃，初錄守仁之論而成. 其上卷守仁親審之，中卷乃守仁親筆，下卷雖未審閱，亦為其晚年之論解，兼有其所述之四句教，曰：無善無惡心之體，有善有惡意之劫，知善知惡是良知，為善去惡是格物.
正德十三年，門人薛侃陸澄以新錄合愛錄同為出版，仍名《傳習錄》. 嘉靖三年，南大吉增收守仁論學書信若干，以原名再版. 三十三年，錢德洪刪定陳九川等所錄《遺言錄》，加王畿所錄成《傳習續錄》出版. 三十五年，又增黃直所錄. 隆慶六年，謝廷傑於浙江印《王文成公全書》付梓，以薛侃《傳習錄》為上卷，以錢德洪增刪、南大吉所編書信為中卷，以《傳習續錄》為下卷，入守仁所編《朱子晚年定論》. 今之所見本此也. 復有陳榮捷集傳習錄拾遺五十一條.
世說新語
《世說新語》，談助之書也. 宋劉義慶撰，梁劉孝標注. 初名《世說》，後改此名，以別於漢劉向之《世說》.
蓋魏晉之世，祖尚清談，洛中大夫喜評人物以為戲. 此風愈彌，諸學亦因之大盛. 儒學之外，史學、玄學、文學無所不包，義慶好之，遂集名士袁淑等，集時語而作. 其依所述，分德行、言語、政事、文學等三十六類為目，目下各云其事，長短不一，或數行，或片語，隨性為文，讀之頗耐尋味. 書成而義慶卒. 青州劉孝標等，為之註，徵引繁富. 其用詞造句，異乎古文，後世多有仿其體例成書者，名曰「世說體」.
集論
集論者，當世算術之本也. 凡數學之物，殆必為集. 若夫光大其者，乃德意志疇人康托爾（Georg Cantor）耳.
樸素集論
一八七四年，康托爾撰文曰：「夫實數集者，不可一一對應自然數集，故實數遠多於自然數耳. 」遂始集論之學.
文出，訿譽參半. 訿者曰：「數，有限之量也；以有限之理則，論無限之事，誠不可也. 」
未幾，代數、幾何、運算、測度諸學，咸以集論言之.
初，物聚皆可成集，遂生悖論. 故後人脩之曰︰「凡合乎公理者，方能成集耳. 」至若希爾伯特（Hilbert）著《樸素集合論》，言康托爾之說，舊集論遂亦名樸素集論耳.
羅素悖論
羅素悖論（Russell's paradox）曰：「無己之集，聚以集成，問此集有已乎？則自相矛盾而不可解. 」
言以公理集論，無己之集，聚莫集成，故羅素悖論不再耳!
公理集論
今疇人多宗ZFC集論，Z者，策梅羅（Zermelo）也；F者，弗蘭克爾（Fraenkel）也；C者，選擇公理（Axiom of Choice）也. 其公理有十：
一曰外延公理︰甲乙之元素咸同，則甲乙亦同.
二曰空集公理︰有無物之集矣.
三曰配對公理︰凡有二物，必成一集. 若二物同，則得一物之集耳.
四曰並集公理︰若有集，則有其元素之並集.
五曰無窮公理︰馮諾曼定義之自然數，亦為集耳.
六曰分類公理：有集甲及命題乙，則甲之物合命題乙者，亦成集耳. 又曰子集公理.
七曰替代公理︰有集甲及一單射，則甲之元素所射者，亦成集耳.
八曰冪集公理︰若有集，則其冪集亦存.
九曰正規公理︰若有非空集甲，則有元素乙，而甲乙之交集為空.
十曰選擇公理︰若有非空集，則有其元素之直積.
結論
問：有如斯集，小於實數集而大於自然數集乎？此為連續統是也.
答：無論有無，咸可證無矛盾於ZFC集論，蓋有無皆有新集論耳. 故曰︰「ZFC集論未足善耳. 」
希爾伯特嘗期完備之集論. 然於一九三一年，哥德爾（Godel）證曰：「凡合自然數之公理集論，無矛盾則弗足善耳. 」此即為不完備定理耳. 誠如是，則集論之限，可曰無窮耳！
王守仁
縮圖|王守仁像 明新建伯王守仁，字伯安，自號陽明子. 浙江紹興府餘姚人也，其先出王羲之之後，世為大戶. 先祖綱，隨劉伯溫仕明太祖，官至四品，父華，成化十七年進士第一，仕至南京吏部尚書. 娠十四月而生，祖母岑夫人夢神人送兒自雲中至，因名為雲. 五歲，不能言，有異僧過之曰：「可惜道破. 」始改今名.